Berkebun ‘ZERO COST’? Ini Caranya Yang Boleh Anda Praktis

Siapa kata berkebun mesti belanjakan wang yang banyak, paling penting harus bijak mengguna sumber yang ada

Anda boleh menggunakan palet kayu terpakai sebagai asas dinding batas. Baringkan palet kayu tersebut dan isikan tanah memenuhi ruang kosong antara kayu dan gunakan ia sebagai batas untuk menyemai.  Untuk membina batas tanaman yang lebih cantik, gunakan batuan seperti boulder stone, batu kelikir bersaiz besar atau batu bata untuk dijadikan sebagai dinding atau bingkai planter box. Susun ia mengikut saiz dan ketinggian batas tanaman yang hendak digunakan. Ketinggian minimum untuk membina planter box ialah 100mm.

Tanam beberapa kelompok Trifolium spp di kawasan berumput di laman rumah.  Klover merupakan sejenis rumpai hijau yang cantik dengan tekstur daunnya yang menarik. Ia dapat membantu untuk memperbaiki kandungan nitrogen di dalam tanah yang diperlukan oleh rumput. Dalam masa yang sama, tumbuhan ini akan membaja halaman berrumput anda secara berterusan tanpa perlu di selenggara. Namun anda perlu berhati-hati, jangan biarkan klover mendominasi kawasan berumput di laman rumah anda. Pangkas apabila ia kelihatan mula merimbun.

Pelbagai perkakas di rumah boleh digunakan untuk dijadikan bekas tanaman yang menarik. Jangan buang jika ada sebarang perkakas dapur yang telah rosak dan tidak boleh digunakan seperti periuk, teko, cawan yang telah sompek dan sebagainya. Selain itu juga anda boleh menggunakan barang terpakai seperti kasut terpakai, tin dan botol sebagai pasu. Taman anda bertambah ceria dengan kehadiran bekas tanaman terpakai tersebut.

Kebisaannya ramai antara penggemar bertaman akan menggunakan polly bag atau plastik hitam untuk tujuan menyemai biji benih. Namun harga dan kesukaran untuk mendapatkan bahan tersebut membatasi aktiviti anda. Sebenarnya anda boleh  menggunakan barang-barang yang lebih mesra alam yang terdapat di dalam rumah seperti kertas surat khabar, kulit telur, penggulung tisu, cawan kertas dan sebagainya untuk menggantikan plastik hitam tersebut

APA ITU BUAH KUNDANG?
Buah kundang, buah setar, temia, rembunia atau nama saintifiknya Bouea macrophylla dari keluarga Anacardiaceae merupakan tumbuhan asal Malaysia dan di kebanyakan negara Asia. Ia juga dikenali dengan pelbagai nama seperti Ma Prang (Thailand), ramania atau gandaria (Indonesia), mayun thee (Burma) dan thanh tra (Vietnam).

Pokoknya berkanopi besar yang boleh mencecah ketinggian sehingga 18 meter. Boleh dibiak menggunakan biji benih atau cantuman mata tunas. Pembiakan menggunakan biji benih memakan masa 6-8 tahun untuk berbuah dan 4-5 tahun jika dibiak menggunakan mata tunas.

Apa yang pasti buah ini tergolong dalam kategori buah nadir yang jarang ditemui lagi di Malaysia, tetapi berbeza bagi negara Thailand yang telah mula mengomersilkan buah ini dengan menonjolkan varieti yang lebih baik dan manis.

KHASIAT BUAH KUNDANG :

• Makanan Pencegah Kanser
• Disebabkan rasanya yang masam. Buah kundang kaya dengan vitamin C yang merupakan antioksidan yang terbaik yang mampu untuk mencegah kanser serta mengelakkan sel-sel kulit menjadi rosak.Mengurangkan Simptom Demam….Kandungan Vitamin C yang terdapat pada buah kundang juga dapat mengurangkan kesan akibat demam seperti loya, sakit-sakit badan dan selsema.
• Mengurangkan Risiko Sakit Jantung
Disebabkan buah ini mengandungi antioksidan yang tinggi, buah ini dapat memelihara kesihatan jantung dengan mengembangkan saluran darah untuk menjauhkan penyakit atherosclerosis.
• Ubat Sakit Kepala
Ini adalah penyediaan tradisional. Ambil daunnya dan tumbuk lumat. Kemudian tepekkan dikepala seperti menampal koyok untuk mengurangkan rasa kesakitan sebelum mendapat rawatan dari pakar yang bertauliah.
• Mengurangkan Tekanan Darah Tinggi
Apa-apa sahaja makanan yang memberi kebaikan kepada jantung, automatik makanan tersebut baik untuk tekanan darah dengan memberi bukaan (pengembangan yang baik) kepada salur darah dan dapag mengurangkan tekanan darah tinggi.
• Disebabkan rasanya yang masam, buah kundang tinggi dengan vitamin C. Ternyata buah kundang mempunyai banyak khasiat bukan sahaja dari buahnya sahaja, malahan termasuk juga daun dan tangkai. Pucuk daun kundang yang masih muda dan berwarna ungu boleh dijadikan ulam-ulaman.

Dalam mendapatkan sebuah gerbang yang indah tentulah pilihan tanaman memanjat berbunga menjadi pilihan. Ia harus menepati warna tunggal kegemaran pembaca ataupun kombinasi pelbagai warna supaya dapat menjadi titik tumpu di perkarangan kediaman. Terdapat tiga langkah mudah boleh dipraktikkan untuk mendapatkan gerbang taman memanjat berbunga lebat. Kaedah pertama adalah melakukan pemangkasan kerap supaya daun dan bunga dapat bercambah dengan cepat. Seterusnya, taburkan penggalak bunga bagi mendapatkan impak segera dan akhir sekali lakukan pinched back atau dead heading untuk menanggalkan bunga yang telah layu bagi pertumbuhan bunga baru.

Di Malaysia terdapat pelbagai pilihan tanaman memanjat yang mempunyai warna-warna terang dan cerah. Antaranya, Pyrostegia venusta yang juga dikenali sebagai Flame Vine atau Firecracker Vine yang berasal dari Brazil. Terang bunga tanaman ini yang berwarna jingga bergayutan di hujung sulur paut menjadikannya tarikan yang sangat kuat kepada pintu masuk kediaman anda. Bunga-bunga yang memanjang dan berkelompok begitu menonjol seumpama gubahan bunga pada pintu gerbang.

Seterusnya adalah tanaman memanjat Thunbergia laurifolia yang boleh didapati dengan kuntuman bunga berbentuk seperti trumpet. Tanaman ini sering kali menjadi pilihan untuk menghiasi struktur trellis, pergola dan gazebo kerana bunga-bunganya yang bersaiz besar dan ketara. Thunbergia mudah hidup di bawah sinaran matahari penuh ataupun separa teduh. Dengan bunga bersaiz hampir 5 inci berwarna biru, putih atau lavender pasti menggamit kedamaian bagi sesiapa yang melihatnya.

Manakala bagi penggemar tumbuhan eksotik, Passiflora incarnata pasti menjadi pilihan kerana bentuk bunganya yang unik. Pertumbuhannya yang agresif sesuai bagi anda yang ingin impak segera untuk kediaman. Warnanya yang terang dan jelas pula pasti membuatkan tetamu berasa teruja apabila dapat melihat sendiri keunikan tumbuhan ini.

Spesies Bougainvilla pula tumbuh sebagai tanaman memanjat tetapi ia juga boleh dibentuk menjadi renek. Kelopaknya boleh didapati pelbagai warna seperti merah terang, ungu, hot pink, jingga dan putih. Jika di negara empat musim Bougainvilla berbunga meriah pada musim salju, di Malaysia ia akan berkembang mekar apabila cuaca panas dan kering. Sama ada di tanam secara mendatar sebagai tanaman renek atau memanjat, perlu berhati-hati dengan duri panjang yang terdapat pada tanaman ini.

Allamanda cathartica begitu kaya dengan warna diraja sesuai bagi pemilik yang sukakan tanaman memanjat mudah dijaga. Alamanda tumbuh dengan baik dan menghasilkan bunga apabila mendapat cahaya matahari penuh. Ia tidak dapat berbunga dengan banyak ataupun kuantiti bunga akan berkurangan apabila berada di bawah redup. Oleh sebab pertumbuhan yang cepat, Alamanda sesuai dijadikan hiasan di tembok pagar kediaman.

Berkebun atau bercucuk tanam tidak kira di lahan yang luas mahupun hanya di anjung rumah, bagaikan satu trend. Bagi yang baru-baru berjinak nak berkebun ni, mesti ingat penjagaan pokok cukup sekadar siram sahaja. Pembajaan pun perlu dilakukan mengikut prinsip-prinsip tertentu.


Perunding Hartanah Kongsi Susun Atur Ruang Rumah Apartment Yang Praktikal, Jangan Lupa ‘Check’ Kiblat

Perunding hartanah kongsi susun atur ruang rumah apartment yang praktikal, jangan lupa ‘check’ kiblat. Apartment adalah sejenis rumah bertingkat tinggi (high-rise) yang memang biasa di Malaysia, dan telah wujud berabad lamanya. Kediaman jenis ini ditawarkan dengan unit bertaraf rendah pada harga yang berpatutan.

Sebuah apartment atau pangsapuri ‘dikawal’ dan berada dalam kawasan pagar, serta lebih dari lima tingkat. Ia dilengkapi dengan lif dan disambungkan dengan ruang letak kereta di luar.

Apartment mempunyai kemudahan asas seperti taman permainan dan kawasan landskap. Kediaman jenis ini didatangkan dengan status kediaman (strata) dan dilindungi oleh HDA.

Jika anda pemilik sebuah apartment, pernahkan anda terfikir cara yang praktikal untuk mendekorasikan kediaman anda? Apakah dekorasi yang sesuai dan terbaik agar kediaman dengan keluasan terhad ini dapat disempurnakan dengan baik demi keselesaan penghuninya?

1. Ini antara contoh susun atur ruang bagi sebuah apartment yang baik. Apartment ini hanya rumah mampu milik sahaja.

2. Dengan ruang terhad, arkitek berjaya bahagikan ruang ini kepada tiga zon ruang yang jelas.

*Public
*Semi public
*Privasi

3. Ruang dapur sedikit tertutup dan menghalang pandangan orang lain.

4. Kedudukan ruang makan menjadi pengikat antara ruang dapur dan ruang tamu.

5. Zon bilik jelas dan terjaga privasinya ketika pintu bilik dibuka.

6. Kedudukan bilik airnya juga baik untuk penghuninya.

Sebagai catatan tambahan, sebagai Muslim, buat semakan kedudukan kiblat kita di mana nantinya. Lebih manis jika kita solat, tidak menghadap bilik air kita.

Elakkan membeli unit studio soho, sovo, sofo sebagai kediaman pertama anda. Ia bukan pulangan yang baik bagi sebuah pelaburan.

Air-cond ibarat keperluan di dalam sesebuah rumah. Tambahan harganya yang kini jauh lebih murah berbanding dulu yang dianggap rumah ada air-cond ni hanya untuk orang kaya sahaja. Air-cod ni lebih larat penggunaanya apabila musim panas. Walaubagaimanapun, penggunaan kipas lebih bagus jika dibandingkan dengan air-cond. Ini sebabnya:

1. SIRKULASI UDARA LEBIH BAIK
Penggunaan kipas menjadikan kitaran udara dalam sesuatu ruang tidak kira besar atau kecil lebih simbang jika dibandingkan air-cond. Secara tidak langsung, ia menjadikan udara di dalam sesuatu ruang tidak tertumpu dan dapat digantikan dengan udara lebih segar

2. MEMBERI UDARA SIHAT
Penggunaan aircond perlu dalam ruang yang tertutup. Ini menjadikan, udara mudah terperangkap dan tidak bebas. Berbanding kipas, ia sesuai digunakan dalam keadaan pintu atau tingkat terbuka. Ia membolehkan udara dari dalam dikeluarkan dan sebaliknya udara dari luar agar lebih segar. Tambahan udara dari air-cond lebih kering menyababkan masalah pernafasan dan iritasi kulit

3. LEBIH MURAH
Bukan sahaja komponon air-cond jauh lebih mahal dari kipas, penggunaan watt elektriknya 10 kali ganda tinggi berbanding kipas. Secara tidak langsung, ia menjadikan bil utiliti bulanan kita sudah pastinya meningkan 10 kali ganda berbanding biasa

Tidak dinafikan, jika anda berhasrat untuk memasang kemasan ‘Vinly’ pada seluruh permukaan lantai di kediaman anda, sudah pastinya anda akan terpaksa berbelanja besar dan menanggung kos modal yang lebih tinggi.

Tetapi, jika difikirkan balik lantai di rumah anda tidak lagi berada dalam keadaan baik dan memerlukan kemasan baharu yang lebih cantik. Jadi, bagaimana cara untuk mengatasi masalah tersebut?

Jangan anda bimbang, apa kata menggunakan tikar getah yang bercorak kayu ini sebagai penyelamat dan untuk mengatasi masalah tersebut.

Bukan itu sahaja, tikar getah ini boleh memberikan impak dan kesan yang seakan sama seperti pemasangan kemasan ‘Vinly’ pada permukaan lantai rumah anda. Menarik bukan?

Foto: Facebook Pemburu Tiket Murah


(GAMBAR) Perabot & Aksesori Material Simen Yang Wajib Anda Miliki

Baru-baru ini kisah seorang lelaki terkena renjatan elektrik kerana sedang membaiki lampu meja dengan tidak disangka-sangka. Inilah yang dikatakan malang tidak berbau, siapa yang menyangka akan perkara sebegini bukan.

Seorang lelaki warga tempatan dipercayai terkena renjatan elektrik ketika membaiki lampu meja di rumahnya di Jalan Badik, Kampung Melayu dekat Kulai, awal pagi tadi.

Ketua Polis Daerah Kulai Superintendan Tok Beng Yeow berkata mangsa berumur 39 tahun itu ditemukan dalam keadaan terbaring kaku oleh isterinya pada 6 pagi.

Katanya pemeriksaan awal menemukan kesan lecur kehitaman di paha kiri mangsa, dipercayai akibat renjatan itu. “Menurut isteri mangsa, suaminya membaiki lampu meja berseorangan sebelum ditemukan terbaring dan tidak sedarkan diri.

“Mangsa disahkan meninggal dunia oleh pihak hospital yang tiba di lokasi kejadian dan mayat dibawa ke Hospital Temenggong Seri Maharaja Tun Ibrahim, Kulai untuk dibedah siasat,” katanya dalam kenyataan.

Menurut Tok, pemeriksaan oleh pihak Tenaga Nasional Berhad (TNB) di tempat kejadian mendapati renjatan elektrik itu berpunca daripada pendawaian dalaman pengguna dan tidak melibatkan pemasangan pihak TNB.

Katanya kes diklasifikasikan sebagai kematian mengejut.

— BERNAMA

Sumber: Astro Awani

Arus elektrik yang melalui tubuh badan (badan manusia adalah pengalir elektrik) berpotensi menyebabkan individu itu mengalami kecederaan pada bahagian yang tersentuh (thermal burns), berlakunya kecederaan dalaman pada otot atau organ dan gangguan pada degupan jantung yang boleh mengakibatkan renjatan (cardiogenic shock).

Seseorang yang terkena petir pula boleh ditakrifkan sebagai terkena percikan elektrik berkuasa tinggi dalam masa sangat singkat.

Dari segi fiziknya, kesan percikan petir tidak boleh dibandingkan dengan tenaga elektrik yang dijanakan untuk kegunaan rumah atau industri.

Dari itu, perbincangan mengenai kedua-dua tajuk ini akan ditumpukan kepada kesan dari sudut perubatannya sahaja.

EPIDEMIOLOGY

Statistik di Malaysia:

Tiada perangakaan tepat untuk  menghuraikan berapa banyak kecederaan atau kematian yang berlaku di Malaysia setiap tahun.

Banyak cerita berkenaan renjatan elektrik atau panahan petir didedahkan melalui berita-berita akhbar khasnya tentang kemalangan yang berlaku di tempat kerja atau kejadian kejadian kabel elektirk.

Di Amerika syarikat, ditaksirkan seramai 1000 kematian berlaku akibat renjatan elektrik dengan kadar kematian mencecah 3-5%.

PUNCA RENJATAN

Kebanyakan kes yang melibatkan warga dewasa belaku kerana terdedah kepada punca elektrik semasa kerja.

Kemalangan melibatkan remaja pula berlaku atas sifat ingin tahu dan aktiviti berisiko yang mendedahkan remaja ini kepada bahaya renjatan elektrik.

Bayi dan kanak-kanak kecil pula terdedah kepada sumber elektrik di rumah kerana menganggap perkakasan elektrik sebagai mainan atau bahan untuk dimakan (gigitan).

Bahaya renjatan elektrik bergantung kepada faktor berikut:

Arus elektrik (lebih tinggi maka lebih tinggi risiko kematian) Tempoh (lebih lama terkena renjatan, lebih tinggi risiko kematian) Perjalanan arah arus dalam tubuh (jika melalui jantung, risiko kematian sangat tinggi) Voltan (lebih tinggi voltan, lebih rendah rintangan dan lebih tinggi risiko kematian).

GEJALA/TANDA

Seseorang yang terkena renjatan elektrik mungkin tidak menunjukkan sebarang tanda luaran atau dengan jelas mengalami gejala kecederaan akibat kesan terbakar.

Ada mangsa renjatan yang  pengsan/tidak sedarkan diri  akibat  renjatan pada saraf ataupun jantung (cardiac arrhythmia).

Secara umumnya, kecederaan akibat  elektrik terbahagi kepada:

Kecederaan Akibat Bahagian Tubuh Yang Terbakar (Electrical burns wounds)

Bahagian yang terbakar biasanya paling teruk pada tempat yang bersentuh (sumber elektrik dan pembumian).

Selain daripada kecederaan luaran, kontraksi otot boleh berlaku dan mengakibatkan kecederaan pada tengkuk, tulang belakang atau organ dalaman.

Sebarang perubahan bentuk (deformity) mungkin berlaku akibat kepatahan tulang.

Keseriusan kecederaan bahagian tubuh yang terbakar bergantung pada sumber kuasa elektrik.

Kecederaan voltan tinggi (500-1000 volts) mencederakan tubuh badan melalui proses pemanasan dalaman.

Hakikatnya lebih ramai mangsa maut akibat luka terbakar berbanding kesan arus elektrik itu semata-mata.

SERANGAN JANTUNG (Venticular Fibrillation)

Bekalan elektrik AC di rumah-rumah di Malaysia (240 volts) pada kadar 50Hz.

Jika terkena pada kawasan dada, otot-otot jantung boleh menguncup serentak dan berlaku serangan jantung (ventricular fibrillation).

Manakalah untuk arus DC pula, arus sehingga 300 to 500 mA diperlukan.

Serangan jantung jika tidak dirawat serta merta boleh mengakibatkan kematian.

KESAN KEPADA SISTEM SARAF

Arus elektrik menganggu fungsi saraf terutamanya pada otak, jantung dan paru-paru.

Pendedahan kepada arus elektrik pada saraf pula berpotensi menyebabkan kerosakan saraf atau neuropati.

Arus elektrik yang melalui otak boleh menyebabkan mangsa pengsan dan tidak sedarkan diri.

Arus yang melalui jantung pula menyebabkan serangan jantung seperti diterangkan di atas.

Kesan Radiasi Haba Pancaran (Arc-flash Hazards)

Pancaran sinar cahaya (arc flash) yang terhasil daripada  renjatan elektrik atau panahan petir adalah pancaran berhaba tinggi.

Pancaran haba ini boleh menyebabkan kebakaran teruk pada bahagian tubuh badan yang terdedah begitu juga pada persekitaran kawasan kulit yang berhampiran.

Kesan Panahan Petir

Panahan petir pula menyebabkan kecederan melalui beberapa cara:

Terkena renjatan elektrik dari petir secara langsung (jarang berlaku).

Melalui renjatan elektrik apabila mangsa tersentuh bahan (pengalir letrik) yang terkena petir (contoh talian telefon di rumah atau besi tempat berlindung dari hujan).

Melalui renjatan elektrik dari bumi tempat berpijak.

Kecederaan akibat kesan sampingan objek-objek berhampiran yang disambar petir.

Kecederaan akibat terpelanting apabila terkena dentuman petir atau kesan dari kesan dentuman (barotrauma).

Majoriti kecederaan berpunca daripada kesan dentuman (barotrauma) kepada persekitaran seperti pada bumi, dahan pokok dan lain-lain objek yang berhampiran.

Kecederaan yang  berpunca dari panahan petir secara langsung atau kecederaan akibat kebakaran dalaman jarang berlaku.

Kematian akibat  panahan petir berpunca daripada kesan renjatan kepada sistem denyutan jantung atau kerosakan pada sistem saraf.

KOMPLIKASI

Komplikasi kepada kecederaan akibat renjatan elektrik/petir bergantung kepada kecederaan yang dialami seperti yang diterangkan di atas dan dihuraikan di bawah:

Akibat bahagian tubuh yang terbakar:

Kulit – Bergantung kepada keluasan kawasan yang terbakar(body surface area) dan di mana ianya berlaku. (rujuk bahagian perawatan kecederaan akibat kebakaran)

Otot – Kematian sel otot yang teruk  perlu dirawat melalui pembedahan membuang tisu-tisu yang mati malah adakalanya amputasi diperlukan.

Organ Dalaman – Bergantung pada bahagian organ yang terbakar. Kecederaan sehingga melibatkan organ dalaman biasanya berakhir dengan kematian kerana melibatakan renjatan bervoltan tinggi.

Jantung – Serangan jantung jika tidak diberi rawatan serta merta biasanya mengakibatkan kematian.

Sistem Saraf – Renjatan elektrik yang menyebabkan kecederaan otak boleh menyebabkan berlakunya kerosakan otak/saraf yang kekal dan mengakibatkan mangsanya mengalami sawan, kelumpuhan, atau  perubahan personaliti

RAWATAN

Rawatan Di Rumah

Renjatan elektrik bervoltan rendah dan sekejap masa biasanya tidak menyebabkan sebarang kemudharatan atau hanya luka sedikit yang boleh dirawat di rumah.

Bagi semua renjatan bervoltan tinggi atau kecederaan yang mengakibatkan bahagian tubuh terbakar, rawatan selanjutnya di hospital perlu dilakukan.

Walau bagaimanapun, jika rawatan di rumah ini tidak berhasil, sila dapatkan nasihat lanjut untuk rawatan atau suntikan tetanus jika perlu.

Bagi semua kes ibu hamil yang mendapat renjatan elektrik, mereka perlu mendapat pemeriksaan susulan dan rawatan di hospital.

Rawatan Doktor

Semua kes renjatan bervoltan tinggi (500 volts ke atas) perlu mendapat rawatan di Unit Kecemasan di Hospital

Perkara berikut perlu diberi perhatian:

Sebarang kecederaan atau kesan terbakar pada kulitSejarah pengsan sewaktu terkena renjatanSebarang aduan kekebasan, sesemut, kelumpuhan/kelemahan pada pergerakan, penglihatan, pendegaran atau masalah bertuturSemua kes ibu hamil terutamanya jika 20 minggu keatas

Lain-lain gejala yang serius

Ujian Klinikal

Semasa pemeriksaan dilakukan, keutamaan diberi kepada berlakunya sebarang kecederaan pada organ dalaman, sistem otot/tulang, jantung dan  sistem saraf.

Pegawai perubatan akan menjalankan ujian-ujian berikut berdasarkan kepada sejarah insiden yang berlaku  dan pemeriksaan fizikal yang dilakukan.

Ujian ECG bagi memeriksa jantungUjian Full Blood Count bagi mengenalpasti kepekatan darah (jika berlaku perdarahan atau kemungkinan jangkitan) Ujian air kencing UFEME bagi melihat kehadiran enzim otot (myoglobinuria) bagi kecederaan otot yang serius.

Ujian X-ray sekiranya diperlukan bagi melihat sebarang kemungkinan berlakunya kepatahan semasa terkena renjatan.

CT scan jika diperlukan apabila kecederaan kepala berlaku atau mangsa renjatan separa sedar

Rawatan Kecemasan Semasa Mangsa Terkena Renjatan

Padamkan bekalan alat elektrik atau jika perlu, bekalan elektrik pada suis utama di rumah atau di tempat kerja.

Mematikan alat elektrik TIDAK memberhentikan arus elektrik.

Dapatkan bantuan kecemasan.

Dial 991 untuk ambulan dan paramedikJika bekalan elektrik tidak dapat dimatikan, gunakan objek bukan pengalir elektrik kering seperti kayu atau alas kaki getah untuk menolak mangsa dari sumber elektrik.

Pastikan berdiri di atas bahan bukan pengalir seperti alas kaki getah.

JANGAN sama sekali cuba menyelamatkan mangsa jika insiden ini berlaku di kawasan bervoltan tinggi.

Setelah dipisahkan dari punca elektrik, periksa mangsa untuk pernafasan dan denyutan jantung.

Jika tiada, lakukan CPR.

Jika mangsa mengalami luka terbakar, tanggalkan pakaian dan jiruskan dengan air mengalir sederhana sejuk hingga kesakitan hilang.

Beri rawatan kecemasan sepertimana biasa kepada luka terbakar.

Tunggu di sisi mangsa sehinggalah bantuan tiba.

Sekiranya mangsa mengalami trauma akibat terpelanting dari kawasan renjatan elektrik, pastikan tengkuk tidak digerakkan jika dikhuatiri berlaku kecederaan pada saraf tunjang.

Berikan rawatan kecemasan kepada kecederaan luka atau kepatahan yang berlaku seperti biasa.

JANGAN LAKUKAN INI

Menghampiri mangsa yang terkena renjatan bervoltan tinggi sehinggalah suis dimatikan sepenuhnya atau ada risiko letupan berlaku.

Menyapu ais, mentega, minyak atau sebarang dressing melekat pada luka terbakar.

Jangan buangkan kulit yang mati atau memecahkan lepuh pada kulit. Jangan sentuh kulit seseorang yang sedang terkena renjatan elektrik.

RAWATAN PERUBATAN SETERUSNYA

Rawatan diberi bergantung kepada keterukan kecederaan akibat terbakar (burns wound) dan jika berlaku kecederaan-kecederaan sampingan.

KECEDERAAN AKIBAT TERBAKAR (burns wound)

Minor: Rawatan krim antibiotik dandressing. Kecederaan lebih teruk mungkin memerlukan pembedahan untuk membuang tisu-tisu mati atau bagi tujuan skin grafting.

Kecederaan serius pada lengan, kaki atau tangan ada kalanya memerlukan pembedahan untuk membuang otot-otot yang terbakar sehinggalah kepada amputasi sekiranya diperlukanLain-lain kecederaan yang memerlukan perhatianKecederaan mata memerlukan pemeriksaan dan rawatan oleh doktor mataKepatahan memerlukan rujukan kepada doktor otopedik bagi tujuan rawatan seterusnya (splinting, casting atau pembedahan).

Kecederaan organ dalaman memerlukan pemerhatian dalam wad atau pembedahan jika diperlukan.

PENCEGAHAN

Langkah-langkah pencegahan daripada terkena renjatan elektrik bergantung kepada usia.

KANAK-KANAK DI BAWAH 12 TAHUN

Kebanyakan renjatan berlaku kerana kerosakan pada alat atau kabel elektirk. Pastikan alat-alat elektrik dan kabel elektrik dipantau untuk sebarang kerosakan dan jika perlu dibaiki atau digantikan.

Jangan benarkan kanak-kanak bermain dengan kabel dan soket elektrikHadkan penggunaan soket tambahan mengikut sukatan (diukur dalam amps) yang disyorkan oleh peralatan elektrik tersebut Perbaharui kabel lama atau soket yang tiada pembumian kepada sistem terkini (grounded 3 pronged system).

Elakkan penyambungan elektrik berdekatan kawasan basah (sinki, bilik mandi) atau dapatkan nasihat professional jika penyambungan di kawasan sebegini diperlukan.

KANAK-KANAK 12 TAHUN DAN KEATAS

Kebanyakan kecederaan berlaku akibat perbuatan berisiko dan  ingin tahu kumpulan remaja.

Kejadian melibatkan remaja berlaku apabila mereka menceroboh masuk sistem janakuasa bervoltan tinggi TNB atau  di landasan tren elektrik berkuasa tinggi.

Pendedahan kepada bahaya kepada perbuatan ini perlu diterangkan kepada golongan remaja di rumah ataupun di sekolah.

WARGA DEWASA

Selalulah berhati-hati dalam mengelakkan kecederaan terkena renjatan semasa berurusan dengan peralatan elektrik. Pastikan suis dimatikan sebelum melakukan sebarang aktiviti dengan sistem elektrik.

Jika tidak pasti, libatkan professional dalam sebarang sambungan di rumah. Elakkan penggunaan peralatan elektrik berhampiran kawasan basah dan jangan berdiri di kawasan berair semasa mengendalikan peralatan elektrik.

Hentikan sebarang aktiviti luar rumah ketika ribut petir. Cari perlindungan di dalam bangunan atau jika terpaksa berlindung di luar, elakkan berada di bawah pokok atau berhampiran objek besi.

Besi itu sendiri bukan satu tarikan kepada petir, tetapi ia berupaya mengalirkan arus elektrik kepada mangsa yang bersentuh dengannya.

REHABILITASI

Pemulihan daripada renjatan elektrik bergantung kepada jenis dan keterukan kecederaan yang dialami. Bagi mereka yang mengalami kecederaan pada bahagian kulit yang terbakar (superficial burns wounds), kepulihan bergantung kepada peratusan tubuh yang terbakar (body surface area) dan tahap intensitinya.

Mereka yang  tiada sebarang kecederaan teruk pada bahagian yang terdedah atau  terkena renjatan elektrik, pesakit akan pulih seperti biasa tanpa masalah dan tidak memerlukan rehabilitasi.

Harus diingati bahawa jangkitan kuman pada luka terbakar akibat renjatan elektrik adalah punca utama kematian bagi mangsa yang sempat dimasukkan ke hospital.

Kecederaan pada otak baik kesan langsung daripada renjatan atau kerana terjatuh atau terhantuk  yang serius boleh menyebabkan kecederaan kekal pada otak yang mengakibatkan sawan, lumpuh atau perubahan personaliti.

Kecederaan akibat kepatahan tulang kerana terjatuh, terhumban  dan sebagainya, dirawat seperti mana dijelaskan di bawah tajuk rehabilitasi  kepatahan.

Apabila jubin lantai dan dinding sudah lama digunakan untuk sekian lama, sudah pasti tahap ketahanan serta kemasan jubin anda akan berkurang lalu menghadapi beberapa kerosakan kecil misalnya pecah, retak sebagainya.

Kalau sebelum ini mungkin ada di kalangan anda yang terus menukar kepada jubin baru setelah berdepan dengan situasi sedemikian, maka sudah pasti anda pernah berdepan dengan kos pembaikan yang tinggi sebelum. Betul tak?

Maklumnya lagi menerusi entri yang sama, kaedah tersebut telah dipelajari daripada salah seorang kontraktor rumah yang berasal dari negara jiran.

“Satu ilmu baru yang saya dapat dari kontraktor negara jiran, ramai yang bila tiles pecah macam ni terus request tukar baru.

“Dah la nak tukar tiles tu makan kos beribu-ribu korang tahu tak ada satu cecair ni boleh betulkan balik tiles korang yang pecah tu.

“Just tuang je cecair ni dalam tempat pecah tu, nanti cecair ni akan mengeras dan ikut bentuk tiles yang pecah tu! Cost nya teramat murah!

“Cara yang sama boleh juga buat dekat tiles yang bocor terutama dekat bahagian tandas ada lubang kecil yang boleh serangga keluar dari situ. Boleh tutup habis lubang-lubang tu. Boleh pergi sahaja ke hardware dan order benda ni, atau beli secara online lagi senang,” tulisnya.

Sumber: Facebook Lawak Malaysia Viral

Sempena hari wanita hari ini, IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali mereka dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.


DIY Sensory Lamp Dari Botol Susu Untuk Mempertingkatkan Skil Kognitif Anak Anda

Waktu emas perkembangan otak anak-anak adalah ketika mereka berusia dibawah 5 tahun. Masa ini semua yang diajar cepat je dapat. Adakalanya, anda tak perlu susah-susah ajar pun mereka tahu akan sesuatu melalui pemerhatian. Sebab itu, di pasaran terdapat pelbagai permainan, alat dan teknologi yang dihasilkan untuk merangsang otak dan minda anak anda. Adakalanya, nampak permainan-permainan ini macam tak perlu. Sebenarnya, ia amat membantu perkembangan minda anak anda.

Bahan-bahan:
Botol susu terpakai
Bekas plastik lutsinar
String light
Gam uhu/ gam panas
Selotape / double side
Bekas suis dan bateri

Cara-cara:
1. Lubangkan penutup bekas makanan di bahagian tengah untuk dimasukkan string light nanti

2. Buangkan puting pada botol penutup dan letakkan gam sekeliling bibir botol
3. Lekatkan penutup bekas makanan tadi dan pastikan kedudukan botol susu tadi di tengah-tengah. Biarkan gam kering sepenuhnya
4. Sambungkan string light pada kotak suis dan masukkan ke dalam botol melalui lubang yang telah dibentukkan pada penutup bekas makanan
5. Gunakan selotape untuk lekatkan bekas suis pada bahagian atas penutup yang telah disambung dengan botol susu
6. Sebagai pilihan, gunakan batu atau guli yang diisi di dalam botol untuk memastikan botol tadi berat dan stabil

7. Potong beberapa figura untuk membentuk kesan visual silhouette seperti haiwan, bintang dan sebagainya.

8. Untuk bentukkan permukaan solid pada bahagian terendak sensory lamp ni, Gunakan lekatan tisu untuk memastikan kesan silhouette tadi lebih menyerlah. Barulah tampal figura haiwan tadi. Tampal guna selotape untuk memudahkan ia di tanggalkan dan diganti dengan bentuk lain

8. Pasangkan bekas plastik tadi pada penutup yang telah dilekatkan bersama botol susu. dah siap

Bentuk silhouette yang terdapat pada lampu ini mampu merangsang skil kognitif anak saya. Bila tengok figura silhouette yang terdapat pada lampu tersebut, Fyydh boleh cuba teka. Di galakkan mak-mak buat lebih banyak figura yang menarik nanti boleh lah tukar-tukar. Bila anak dah tertidur, tutup lah lampu tu.

Melalui perkongsian tersebut, pelbagai cara yang mujarab telah dicadangkan oleh alhli group. Anatranya adalah menggunakan Spray sticker remove dan WD-40. Namun, yang paling menarik perhatian IMPIANA ialah teknik paling murah iaitu menggunakan seterika. Jom tonton video cara tanggalkan “double side tape” menggunakan seterika

Dapur basah belakang rumah konsep ‘dapur terbuka’ hasil air tangan suami dan anak. Kalau ada tanah lebih di belakang atau di tepi rumah, boleh tambah buat dapur basah. Ruang dapur basah ini sesuai sangat untuk memasak makanan yang berminyak dan yang mengeluarkan bau yang kuat.

Sejak kami sewa rumah, tak ada almari. Yang ada pun 2 pintu sahaja. Itu pun almari Ekin masa bujang. Sekarang anak dah 3 orang, mana muat. Selalu lipat dan susun ata lantai bilik sahaja. Nak beli almari pun mahal. Suami kerja seorang sahaja. Satu hari terfikir nak buat macam ni. MODAL DALAM RM 30-40 sahaja. Bahagian penyangkut tu sesuai untuk baju-baju baby. Kalau baju org dewasa berat.

PVC paip 11 batang (RM1. 60/sebatang)
Elbow paip 10pcs (RM 0. 41/pcs)
T-Socket paip 6pcs (RM0. 66/pcs)
Cable tie (RM 2.56/sepeket)
Fitting D/E socket 2pcs (RM 0. 47/1pcs)
(socket fitting ni untuk sambungkan bagi penyangkut tu bg tinggi sikit dalam gambar ni kami tkbuh lg)
Bakul 6pcs ( RM2.10)


Central Park, Alam Suria Khas Untuk Penduduk Jalani Kehidupan Sihat

Sebuah lokasi penempatan yang terbaik perlulah memiliki kawasan komuniti untuk aktiviti sihat. seperti di Alam Suria, Bandar Puncak Alam yang sedang berkembang pesat, kini berpeluang untuk menjalani kehidupan seharian yang lebih sihat. Dikelilingi persekitaran yang hijau dan menenangkan, Alam Suria IJM Land adalah projek perumahan yang direka khas dengan gabungan pelbagai tarikan unik seperti persekitaran yang berlatarkan tumbuh-tumbuhan dan kehijauan semula jadi, komuniti serantau yang berintegrasi serta berdekatan dengan lebuhrayalebuhraya utama seperti LATAR dan Guthrie Corridor. Kawasan ini juga amat berhampiran dengan kawasan komersial dan kawasan beriadah.

Bandar yang berlatarkan alam semula jadi ini membolehkan penduduk berehat dan beriadah bersama keluarga serta menyertai aktiviti-aktiviti komuniti bersama rakan-rakan atau jiran tetangga di pusat rekreasi Central Park. Pusat rekreasi Central Park IJM Land terletak di perbandaran yang terancang dan serba lengkap, ia meliputi kawasan rekreasi yang dibina khas untuk penduduk Bandar Puncak Alam. Pusat rekreasi Central Park ini membuktikan bahawa komitmen IJM Land sebagai pemaju bukan hanya untuk membina kawasan perumahan, tetapi juga sebuah komuniti. Pusat rekreasi yang baru dibina ini akan menjadi hab komuniti di mana penduduk dapat berkumpul dan berinteraksi bersama-sama dalam suasana yang tenang. Lebih daripada 500 pokok matang serta 1290 anak pokok yang ditanam di sekitar pusat rekreasi ini membolehkan pengunjung menikmati ketenangan dan menjalankan pelbagai aktiviti riadah seperti jogging, berbasikal, menikmati kicauan burung-burung, zumba, bermain layang-layang dan lain-lain. Dengan peruntukan sebanyak RM 5 juta, pusat rekreasi seluas 11 ekar yang berjaya disiapkan dalam tempoh setahun ini adalah mesra pengguna untuk golongan kurang upaya dengan adanya laluan kerusi roda yang disediakan di pusat rekreasi ini. Sempena pelancaran pusat rekreasi ini, kempen ‘Sustainable & Healthy Living’ anjuran IJM Land telah berjaya menarik lebih daripada 500 orang dari komuniti Alam Suria dan Puncak Alam. Pelancaran kempen ini turut meningkatkan kesedaran mengenai kepentingan mengamalkan gaya hidup yang sihat dan mampan melalui pelbagai aktiviti menarik yang telah diadakan, seperti upacara penanaman pokok sebagai simbolik bagi memperingati acara ini. Antara tetamu istimewa yang hadir ialah Yang Dipertua Majlis Daerah Kuala Selangor, Puan Rahilah Rahmat, yang turut merasmikan pelancaran kempen tersebut. “Kualiti hidup dan gaya hidup sihat merupakan aspek-aspek penting bagi penduduk yang tinggal di kawasan bandar yang sedang pesat membangun seperti di Bandar Puncak Alam.

Di samping memiliki kediaman yang selesa dan selamat, penduduk juga diberi peluang untuk beriadah dan melakukan aktiviti bersama keluarga. Saya ingin mengucapkan tahniah kepada IJM Land kerana telah berjaya membina Central Park, satu inisiatif yang cemerlang bagi menginspirasi penduduk untuk menjalani kehidupan yang aktif dan sihat di samping mengeratkan hubungan silaturrahim dengan jiran tetangga,” kata Puan Rahilah Rahmat. “Aktiviti penanaman pokok ini dapat mengindahkan lagi kawasan awam dan tanah-tanah yang terdapat di pusat bandar Puncak Alam bahkan ianya selari dalam mencapai sasaran yang telah ditetapkan di dalam Misi Pelan Strategik MDKS 2016-2020 iaitu menyediakan persekitaran “Perbandaran Yang Kondusif Bagi Pembangunan Ekonomi Hijau, Pemeliharaan Alam Sekitar, Warisan Sejarah Dan Kehidupan Berkualiti” demi kepentingan masyarakat.” kata Puan Rahilah Rahmat. Pada majlis pelancaran tersebut, tetamu-tetamu yang hadir turut berpeluang untuk menukar barang-barang yang boleh dikitar semula untuk mendapatkan pokok bunga. Mereka kemudiannya diberi tunjuk ajar untuk menanam semula pokok tersebut ke dalam pasu bunga. Mereka juga berpeluang menikmati jus kelapa segar untuk setiap item yang dibawa untuk dikitar semula. Antara acara-acara lain yang telah diadakan adalah kempen kitar semula, klinik sukan lasak untuk remaja dan pemeriksaan kesihatan percuma seperti tekanan darah, aras gula darah, kolesterol dan postur badan untuk penduduk-penduduk yang mementingkan kesihatan. Kanak-kanak juga dapat menikmati keseronokan dengan menyertai bengkel ‘dreamcatcher’ di mana mereka diajar untuk menghasilkan ‘dreamcatcher’ yang menarik dengan menggunakan plastik terpakai dan pinggan kertas. Mereka turut teruja dengan kehadiran badut yang menghasilkan pelbagai bentuk belon dan bermain layang-layang di samping dikelilingi belon buih besar yang memenuhi udara. Di auditorium, seniman jalanan atau „buskers‟, Anak Seni Warisan menghiburkan pengunjung dengan lagu-lagu yang menarik sepanjang acara tersebut berlangsung. Pusat rekreasi „Central Park‟ IJM Land yang berkeluasan 11 ekar telah direka dan dibina untuk memenuhi keperluan penduduk serta mempunyai pelbagai kemudahan seperti tempat permainan kanak-kanak, gelanggang luncur atau „skateboard park‟, gelanggang serbaguna, tempat duduk dan pondok rehat untuk menggalakkan kehidupan yang sihat dan menyeronokan. Tarikan utama pusat rekreasi ini adalah ‘amphitheater’ berkonsep ‘open-air’ atau tidak berbumbung yang direka khas bagi penduduk untuk berkumpul dan menjalankan aktiviti komuniti. Pusat rekreasi ini juga mempunyai sebuah gelanggang luncur yang pertama di Puncak Alam di mana peluncur dan penunggang basikal dapat menyerlahkan bakat mereka.

Pusat rekreasi Central Park IJM Land ini direka untuk memaksimakan penggunaan kawasan serta menggalakkan aktiviti luar selain dapat mewujudkan interaksi sosial yang erat antara penduduk. Dikelilingi kawasan perumahan teres yang siap bina dan pembangunan bertingkat tinggi yang bakal dibina, pusat rekreasi ini mempunyai laluan ke kawasan perumahan-perumahan dengan adanya laluan pejalan kaki yang menghubungkan 80 peratus penduduk dari kediaman mereka ke pusat rekreasi hanya mengambil masa dalam10 minit. “Dilancarkan pada tahun 2000, IJM Land telah menyerahkan lebih daripada 5,000 unit perumahan dan pusat komersial di Bandar Puncak Alam dengan keluasan 1,200 ekar. Apabila kawasan ini dibangunkan dengan sepenuhnya, bandar ini dijangka akan mempunyai 10,000 unit perumahan serta komersial. Projek ini dianggap sebagai pelaburan yang mampu mendatangkan keuntungan bagi pemilik-pemilik unit yang dapat kewujudan komuniti yang kondusif dengan kemudahan-kemudahan yang disediakan oleh IJM Land. Hari ini kami melakarkan satu lagi kejayaan bagi bandar ini. Hingga kini, IJM Land telah menghasilkan lebih daripada 77 ekar pusat rekreasi dan taman tasik dalam pembangunan perbandaran. Dengan pembinaan pusat rekreasi Central Park, penduduk kini dapat menikmati pelbagai kemudahan di pusat rekreasi ini yang mempunyai landskap hijau yang berdekatan dengan kediaman mereka untuk kehidupan yang lebih sihat,” kata Dato’ Hoo Kim See, Pengurus Besar Kanan (Wilayah Tengah) IJM Land. Sempena berlangsungnya acara perasmian tersebut, IJM Land juga secara rasminya melancarkan hartanah baru di Alam Suria iaitu rumah teres dua tingkat – Alam Suria Enclave Type B. Mereka yang berminat dengan projek rumah teres dan projek pangsapuri yang akan dibangunkan iaitu Duta Perintis serta kedai pejabat baru, Suria Central, juga dapat bertanya dengan lebih lanjut di acara berkenaan.

Masalah habuk ni memang musuh paling utama kakak-kakak dan mak-mak. Baru saja mop dan sapu dah ada balik habuk. Masalah selesema, batuk ni susah nak hilang bila habuk banyak dekat rumah. Kadang-kadang sampai bergaduh siapa nak kemas rumah. Tapi nak rumah cantik kemas sentiasa. Tapi malas, macam mana ni! Jangan risau IMPIANA bantu anda. Kali ini IMPIANA nak kongsikan kelebihan penyedut hampagas atau vakum tangan yang boleh mengantikan batang penyapu anda yang berkuasa tinggi.

Ya, IMPIANA tahu banyak jenama lain diluar sana tapi IMPIANA memilih jenama Samsung untuk kali ini. Samsung banyak mengeluarkan perkakas elektrik yang bermutu tinggi. Kali ini vakum tangan Samsung Jet 60 Pet yang mempunyai kuasa tinggi serta ringan untuk dikendalikan jadi pilihan.

Kuasa Sedutan, Pembersihan Yang Kuat

Dilengkapi dengan teknologi Jet Cyclone, vacuum stick tanpa wayar ini mampu menghasilkan daya sedutan sehingga 150W. Ia dapat membersihkan permaidani dan lantai mozek dengan lebih berkesan.

Saiz yang Ringan
Dengan berat 1.45kg*, Jet 60 merupakan vacuum stick paling ringan yang dikeluarkan oleh Samsung. Anda boleh membersihkan rumah anda dengan mudah tanpa meletihkan tangan dan bahu anda! Size kecil dan ringan tetapi hebat! Membersih Lebih Mudah.

Pembersihan yang Menakjubkan Dengan Berus Jet Fit

Malah zarah debu halus dapat di sedut dengan mudah bila menggunakan berus Jet Fit. Putaran 180 darjah memudahkan kerja pembersihan setiap sudut rumah. Yang terbaik, hanya memerlukan satu klik untuk membersihkan berus ini!

IMPIANA berpeluang mencuba sendiri vakum Samsung Jet 60 Pet ini memang tidak menyangkal sekecil-kecil habuk mampu disedut dengan sudutan yang berkuasa tinggi. Kerja harian juga lebih mudah, celah sofa semua dapat dibersihkan dengan sempurna.

Bila anda memiliki vakum Samsung Jet 60 Pet ini pasti anda akan rasa kenikmatan dalam mengemas rumah. Tak susah lagi nak sedut habuk yang melekat sana sini. Paling best, tidak akan memakan ruang penyimpanan anda. Saiz kompak dan mudah untuk simpan membuatkan ia lebih kemas dan teratur.

Promo code: JET60SBD

Promo code: SS50PR

Kempen ini hanya berlangsung selama satu hari sahaja iaitu pada 21 Julai 2022. JANGAN LUPA TARIKH INI.

TUNGGU APA LAGI… CEPAT DAPAT VAKUM INI.

Diskaun Hebat Pada Hari A&S

Penyedut hampa gas atau vakum Robotik Neatsvor, sebuah vakum pelbagai guna yang berteknologi tinggi, sebuah inovasi yang dikeluarkan oleh Neatsvor dan A&S. Vakum Robotik Neatsvor boleh melakukan kerja-kerja seperti memvakum, menyapu dan membersihkan lantai. Dilengkapi dengan teknologi kecekapan pembuatan, pembersih vakum ini boleh melakukan lebih daripada satu kerja pada satu masa. Wah! hebat bukan?

“Kami berbangga kerana diberi kesempatan untuk memperkenalkan A&S oleh Vakum Robotik Neatsvor selepas kejayaannya di China dan beberapa negara lain. Rakyat Malaysia bersikap terbuka dengan produk dan inovasi baru. Kami percaya bahawa A&S adalah pengeluar Vakum Robotik Neatsvor akan membantu banyak kerja rumah yang membebankan,” kata YC Ng, Ketua Pegawai Eksekutif A&S Distribution Sdn. Bhd, Malaysia.

A&S adalah sebuah jenama yang terkenal dengan produk kelengkapan rumah yang penting seperti televisyen, bar bunyi, pembesar suara, mesin basuh, dan peti sejuk. A&S bermula dalam industri hiburan dimana ia melengkapi rumah dengan bar bunyi dan pembesar suara. Kemudian, ia mula memberi fokus dalam menyediakan peralatan rumah yang mampu milik, tanpa menjejaskan kualiti.

Kerjasama pertama A&S dengan Neatsvor ini juga memperlihatkan A&S memperluaskan kepelbagaian produk yang ditawarkan di pasaran. Dengan membawa nama A&S oleh Pembersih Vakum Robotik Neatsvor, A&S akan menangkap pasaran yang lebih luas, terutamanya di bandar dimana pengguna sering mencari alternative dalam membantu mereka dalam melakukan kerja rumah.

Neatsvor V390 Robotic Vacuum Cleaner.

Neatsvor V390 Robotic Vacuum Cleaner1.

A&S pengeluar Vakum Robotik Neatsvor, yang dilancarkan pada 24 Julai 2019, datang dalam dua model; A & S oleh Neatsvor V390 Robotic Cleaner Robot dan A & S oleh Neatsvor X500 Robotic Cleaner Vacuum. Kedua-duanya adalah pembersih vakum robot pelbagai fungsi yang sangat berkesan. Vakum Robot V390 mempunyai berat sekitar 2.5kg, dilengkapi dengan ciri-ciri seperti penyapu atau penyeret pintar, persamaan mop, pengecasan automatik, perancangan pintar dan kawalan WiFi. Ia boleh menyesuaikan kuasa sedutannya secara automatik, mengikut mod pembersihan yang berbeza.

Sementara itu, Pembersih Vakum Robot X500 memiliki empat mod pembersihan yang direka untuk memenuhi keperluan yang berbeza. Ianya boleh dikawal dengan menggunakan aplikasi ataupun alat kawalan jauh. Ciri-cirinya termasuklah menyapu atau penyeret pintar, persamaan mop, kuasa sedutan yang kuat, perancangan pintar dan kawalan WiFi. Kedua-dua pembersih vakum mempunyai kapasiti 600ml kotak debu.

A&S juga melancarkan A&S Pembersih Vakum tangan tanpa kord S100 dan pembersih tanpa kord Cleany A100 yang beratnya lebih kurang 1.41 kg, mempunyai ciri-ciri seperti kuasa sedutan yang kuat (sekitar 8,000 Pa), pembersihan satu kunci, fungsi sentuhan, penapis HEPA, dan tanpa kord. Manakala, pembersih tanpa Kord Cleany S100 boleh diposisikan dengan baik dalam keadaan lurus bagi menyeimbangkan berat yang optimum dan mudah dialihkan. Seberat 1.42 kg, ia dilengkapi penapisan mesin HEPA keseluruhan dan sedutan yang kuat, lebih kurang 20,000 Pa. untuk pembersihan di mana sahaja. Ia juga mudah dipegang dan dibawa. Kedua-dua model ini datang dengan jaminan satu tahun, di mana A & S menawarkan pertukaran unit baharu untuk unit yang rosak.

A100 .

Sebalik ini, A&S bukan sahaja mengeluarkan perkakas elektrik rumah malahan pemilik syarikat ini iaitu Ketua Pegawai Eksekutif A&S, YC Ng dan Ketua Pegawai Eksekutif Neatsvor, Wayne ditemani Iverson Li, Ketua Pegawai Eksekutif Shenzhen Yiisu Cultural Co. Shenzhen Yiisu Cultural Co merupakan pemegang hak harta intelek untuk pelbagai kartun, komik dan watak-watak filem dan ini merupakan kerjasama pertama A&S dengan Shenzhen Yiisu Cultural Co. Dengan ini pelanggan akan dapat melihat watak DC Comics pada produk A&S pada masa akan datang. WOW! pasti ramai yang tidak sabar untuk melihat dan menanti keluaran produk daripada A&S ini.

Satu sesi perkongsian di antara Young Living iaitu jenama terkenal minyak aromaterapi bersama media telah berlangsung dengan jayanya. Duta Young Living iaitu Dr Lindsey Elmore menunjukkan cara-cara DIY bagaimana menggunakan produk essential oil ini dengan efektif dalam kehidupan harian. Turut dikongsi oleh beliau ialah beberapa maklumat menarik tentang produk Young Living.

Aroma Individu yang Universal

Aroma memberikan kesan yang besar kepada kita. Ia merupakan ciri semula jadi manusia! Dengan hanya sedikit aroma yang nostalgia akan membawa anda ke zaman yang silam. Atau bau kopi yang dibakar pada waktu pagi akan menyegarkan anda walaupun anda bukan peminum kopi. Sama ada kita sedar atau tidak, aroma yang biasa dalam kehidupan seharian boleh memberi kesan kepada perasaan kita.

Aroma selalunya memberi impak yang universal kepada manusia, namun penghargaan dan penggunaan wangian adalah bersifat peribadi dan berdasarkan kegemaran individu. Wangian yang anda amat gemari dan selalu anda gunakan pada tubuh mungkin tidak digemari oleh orang lain. Oleh yang demikian, dunia aroma mungkin melibatkan penemuan diri sebenar seseorang kerana ia melibatkan pencarian apa yang benar-benar sesuai untuk anda – aroma peribadi anda.

Penjagaan Diri Berasaskan Minyak Pati

Penggunaan minyak pati sebagai wangian semula jadi bukan sahaja tentang menjaga kesejahteraan diri sendiri dengan mengelakkan penggunaan wangian sintetik yang dibuat oleh manusia. Ia adalah peluang untuk membawakan ciri peribadi dan menghasilkan aroma diri anda yang mencerminkan siapakah anda yang sebenarnya. Seperti penjagaan diri, penggunaan minyak pati bukan bersifat ‘satu penyelesaian untuk semua’. Oleh sebab setiap manusia itu tidak sama, maka anda sahaja yang tahu tentang keinginan dan keperluan diri sendiri.

Dalam penerokaan untuk mengetahui tentang diri dan keperluan sendiri, sama ada secara fizikal, mental atau emosi, haruman memainkan peranan penting dalam proses ini. Minyak pati yang bermutu mengandungi aroma semula jadi bukan buatan daripada patinya yang memberikan manfaat dalam segala aspek selain kepuasan olfaktori. Memandangkan bilangan individu yang ramai dengan keperluan serta pilihan yang berbeza, Young Living, peneraju pasaran minyak pati, menawarkan lebih 80 jenis minyak pati tunggal yang tidak digabungkan untuk dipilih. Bilangan ini tidak termasuk campuran dan produk minyak pati mereka yang lain.

Apakah Aroma Anda?

Aroma Floral mendapat penerimaan yang tinggi kerana ia biasa digunakan dalam barangan penjagaan diri dan rumah. Bagi mereka yang sukakan haruman bunga, minyak pati Lavender, Geranium dan Ylang Ylang adalah antara beberapa pilihan yang disediakan. Haruman bunga sangat sesuai untuk berehat dan bersantai selepas seharian penat bekerja. Aroma ini juga sesuai untuk membantu menyegarkan hari (atau malam) para ibu. Namun jangan lupa. Wangian bunga juga boleh memberi kesan yang mengasyikkan – menjadikannya sesuai untuk suasana romantis atau yang menggembirakan!

Istilah ‘aroma kayu-kayuan’ sahaja sudah cukup untuk membayangkan imej hutan; maka tiada cara lain untuk menerangkan dari mana datangnya minyak pati woodsy. Dengan sumber yang diperoleh daripada pokok-pokok Cedarwood, Idaho Balsam Fir dan Northern Light Black Spruce, minyak pati ini memberikan perasaan kestabilan dan keyakinan. Aroma kayu-kayuan memberikan kesan ketenangan yang boleh digunakan pada saat-saat yang penuh tekanan dalam gaya hidup yang sibuk. Untuk waktu pagi yang seseorang berasa kurang bersemangat, aroma ini berupaya memperkasakan mental dan emosi bagi membantu anda menghadapi hari yang mencabar.

Aroma sitrus mungkin menjadi asas kepada wangian musim bunga dan musim panas, tetapi aroma yang menyegarkan ini sebenarnya tidak lapuk dek hujan. Tidak seperti aroma bunga-bungaan dan kayu-kayuan, aroma sitrus digemari oleh kedua-dua kaum lelaki dan wanita kerana bau yang menyegarkan. Minyak pati Lemon, Orange dan Citrus Fresh adalah antara contoh haruman yang sesuai untuk menyejukkan dan menyegarkan hari anda yang agak perlahan. Bagi mereka yang memilih aroma yang bersemangat boleh menggunakan haruman ini untuk kesan yang menyegarkan!

Aroma pudina memberi kesan menyegarkan seperti aroma sitrus dan bukan sahaja membantu memberi tenaga tetapi juga dapat menaikkan semangat. Aroma ini memberikan rasa kebebasan kerana ia memberikan gambaran kawasan luar yang luas tanpa sebarang sekatan. Minyak pati seperti Peppermint, Eucalyptus Radiata dan Spearmint adalah antara beberapa pilihan untuk individu yang inginkan kebebasan dan ruang yang luas untuk bergerak.

Berdasarkan personaliti, pilihan malah keperluan seseorang, empat jenis aroma ini boleh dipakai begitu sahaja. Bagi mereka yang lebih berani, aroma ini boleh dicampurkan dengan jenis di dalam atau di luar kumpulan masing-masing untuk haruman yang tersendiri!

Mencipta sendiri aroma adalah sesuatu yang sangat peribadi. Mengetahui campuran aroma peribadi yang anda gunakan setiap hari bukan sahaja menyeronokkan malah memberi kepuasan apabila mengetahui anda boleh mencipta dan menghasilkan campuran aroma mengikut pilihan dan keperluan peribadi.


Teknik Betul Tanam Pokok Sup, Pokok Tahan Lama Kalau Ikut Cara Ini

Ramai yang cuba menanam semula sayuran dari keratan yang dibeli dari pasar. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Tapi kebiasaanya, tanaman yang dikatakan mudah untuk ditanam semula tadi mengalami kegagalan. Antaranya adalah daun ketumbar. Mana yang dah berjaya dicambahkan pun tetap tak tahan lama. Kenapa ye?

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Betik antara tanaman berbuah yang paling cepat mengeluarkan hasil. Kebiasaannya, betik dibiakkan melalui biji benih. Namun kaedah ini akan memakan masa yang agak lama untuk mencapai peringkat dewasa.

Untuk mendapatkan hasil lebih cepat, di samping memastikan pokok yang terhasil dari baka yang baik, pengamalan pembiakan melalui tut adalah pilihan terbaik.

Namun kebiasaanny untuk tujuan, tut pokok yang digunakan adalah dari jenis yang beranting atau bercabang banyak dan berbatang keras. Habis, macam mana dengan pokok betik yang ada satu batang utama sahaja?

Untuk proses tut bagi pokok betik, ia tidak banyak perbezaan. Kaedah ini kebiasaan dilakukan pada pokok betik yang sudah tidak produktif lagi. Berikut adalah cara untuk tut pokok betik.

Untuk pokok yang memang telah mempunyai anak pokoknya, proses tut lebih mudah untuk dilakukan segera.

1. Pastikan cabang pokok betik yang hendak ditut telah matang atau mencapai saiz batang lebih dari 1 inci.

2. Buang beberapa batang daun di bahagian bawah dan tinggalkan hanya daun yang masih muda

3. Hiris secara serong pada bahagian batang betik yang berhampiran dengan pangkal tempat anak dan induknya bercantum

Tip: Bagi mengelak sebarang penyakit atau virus yang berpunca dari pisau yang digunakan untuk proses tut, aliskan bawang merah pada pisau sebagai tujuan menyahkuman

4. Senggat bahagian potongan tadi dengan menggunakan kayu atau lidi

5.Letakkan medium tut yang telah diletakkan di dalam plastik

6. Ikat ketat medium tut pada batang anak pokok betik yang telah dihiris tadi

7. Setelah tempoh 24-30 hari, anak pokok betik sudah sedia dipisahkan dari induknya. Atau masa terbaik adalah apabila kelihatan akar dari medium tut sudah keperangan.

8. Selepas diasingkan dari induknya, biar anak pokok betik di tempat perlindungan sementara dalam tempoh 2 minggu sebelum ditanam ke tempat kekal

Untuk pokok yang tidak mempunyai cabang anak, ini yang perlu anda lakukan.

Tip: Sebaiknya, untuk penghasilan cabang anak pokok betik pada induk yang matang, pastikan pokok yang dipilih sudah tidak produktif dan kualiti buahnya memang terjamin bagus.

1. Potong keseluruhan bahagian batang yang berdaun dan biarkan getahnya kering sepenuhnya sebelum meletakkan lilin tanaman. Lilin tanaman perlu diletakkan bagi tujuan mengelak bahagian yang dipotong cepat basah dan mudah dijangkiti penyakit

2. Apabila Tunas baru telah matang dan mencapai saiz lebih daripada 1 inci, barulah proses tut seperti di atas boleh dilakukan

sumber: http://www.rak-sukapap.com

Bunga kertas antara tanaman yang paling tak cerewet. Ia antra tanaman yang juga di kategorikan sebagai “less maintanance”. Jadi, bagi anda yang suka bertaman tapi tak ada masa untuk menyelenggara, ini adalah tanaman yang paing sesuai.

Namun, adakalanya ramai yang mengalami masalah bunga ketas yang di beli dari nurseri tidak berapa menjadi. Pokoknya meninggi dan tidak bercabang banyak. Bila tidak bercabang banyak, sudah pasti bunganya pun tak banyak. Sebab itu, ramai yang ambil keputusan untuk beli yang sedia matang.

Namun sudah pasti apabila pokok yang sudah matang dan cantik, harganya pun boleh tahan. Sebenarnya, untuk dapatkan hasil pokok bunga kertas yang merimbun, ia perlu dilatih dari peringkat anak lagi. Jadi, tak perlu lah khuatir beli pokok bunga kertas yang murah dan bersaiz kecil. Nano Nursery tunjukkan cara mudah untuk latih pokok bunga kertas anda merimbun dan berbunga lebat

Sya tunjukan cara tanam bunga kertas yg rimbun boleh cuba kat rumah

1. Tanam dalam bag tanaman atau pasu yang susai. Saya gunakan tanah campur. nak gunakan tanah lain pun boleh. Tapi, pastikan pokok bunga kertas diletakkan di tempat yang mempunyai cahaya matahari penuh

2. Letakkan kayu atau buluh sebagai sokongan di bahagian tengah pasu dan lilit dahan pokok pada batang sokongan. Untuk pastikan lilitan stabil, boleh juga guna tali untuk mengikat tapi jangan terlalu ketat. Ikat di bahagian pangkal dan atas pokok dengan menggunakan dawai

3. Potong bahagian ranting yang sudah habis berbunga

4. lepas potong atau cantas ranting yang tidak diperlukan, letak baja.

P/S: Gunakan baja tinja ayam siap proses untuk tumbesaran poko. Campurkan baja tinja ayam tadi dengan baja bunga dengan nisbah 12:12

5. Lakukan siraman setelah pembajaan dilakukan untuk meamstikan baja dapat diserap tanah. Siraman perlu di lakukan setiap hari jika tidak hujan

6. Tunas baru akan keluar dan secara tidak langsung, ia dapat menggalakkan pertumbuhan bunga

Tengok, tunas baru banyak keluarkan. perlu rajin mencantas dan baja sekurang-kurangnya 2 minggu sekali . Ulangi proses yang sama setiap kali pokok selesai berbunga

Menyelenggara tanaman indoor bukan sekadar siraman dan membaja semata-mata. Ada teknik tambahan yang ramai tak tahu diperlukan oleh tanaman indoor bagi membantu tumbesaran tanaman di dalam rumah anda.

Melalu perkongsian di Better Homes & Gardens Australia, pertumbuhan tanaman lebih sensitif dengan muzik yang dimainkan di dalam rumah.

Selain itu juga, tidankkan anda menyentuh lembut tanaman dapat merangsang pertumbuhan tanaman. Tekni ini di berinama Thigmomorphogenesis. Teknik sentuhan lembut atau Thigmomorphogenesis dikatakan memberi stimulasi seakan tiupan angin, hujan dan seperti sentuhan haiwan. Ini menjadikan tanaman indoor anda seolah-olah berada di persekitran semulajadinya

Kesan Thigmomorphogenesis terhadap tanaman adalah seperti meningkatkan penghasilan Chlorophyll, meleabrkan diameter batang pokok dan mengelakkan daripada batang tanaman tumbuh mengurus dan meninggi


JOTUN MEMPERKENALKAN TREND WARNA 2018: RHYTHM OF LIFE
Adakah anda Urban Hipster, Hippie Dreamer ataupun Natural Escapist?

SELANGOR, MALAYSIA – Pelancaran Trend Warna Global Jotun 2018 hari ini di Oval Concourse, Pusat Membeli-Belah 1 Utama, memperkenalkan tiga tema warna yang baru: CITY MOTIONS , SILENT SERENITY dan LUSH GARDEN . Tema-tema ini direka khas untuk menggambarkan kepelbagaian pilihan gaya hiasan dalaman yang mencerminkan identiti unik penghuni kota di setiap bandaraya yang berjiwa global.

Malaysia adalah pasaran pertama di Asia Tenggara yang mengalu-alukan kedatangan Trend Warna Global Jotun 2018: Rhythm of Life. Ketiga-tiga tema warna ini dihasilkan melalui pelaburan masa dan kepakaran ahli-ahli Pasukan Warna Jotun dari Norway yang dipimpin Pengurus Warna Global Jotun, Lisbeth Larsen. Trend Warna Global Jotun edisi 2018: Rhythm of Life, membawakan 3 irama yang berbeza bagi kediaman-kediaman kontemporari: CITY MOTIONS , SILENT SERENITY dan LUSH GARDEN .

Ketiga-tiga irama berbeza ini mampu melengkapkan mood setiap tema dan mempamerkan keunikan warna dalam membentuk irama visual sesebuah bilik. Tema-tema unik ini juga memberikan inspirasi kepada pemilik rumah mahupun pereka ruang dalaman dari semua lapisan dan dari mana jua – tak kiralah jika mereka
berjiwa “hipster”, “hippie” ataupun sebagainya.

Perubahan berlaku di dalam aliran hidup dan irama kehidupan setiap insan berubah mengikut apa yang telah dialami – irama yang mempengaruhi cara hidup kita, pilihan berbeza yang kita buat, dan cara kita melihat dunia dan diri kita sendiri. Warna-warna Rhythm of Life menyediakan palet padan suai yang amat bersesuaian dengan keperibadian anda. Dan, apabila gaya atau pilihan anda berubah mengikut masa, anda boleh memanfaatkan kuasa luar biasa warna bagi mengubah suasana sebuah bilik dan mewujudkan ruang yang paling sesuai sekali dengan nilai-nilai diri anda yang terkini

.”Penyelidikan kami telah mengenal pasti tiga trend utama bagi penduduk-penduduk setiap bandaraya global: keinginan mengalami kuasa pemulihan alam semula jadi ; impian ketenangan serta kehidupan yang lebih perlahan dan menyenangkan ; dan keinginan untuk menjadikan bandaraya yang semakin padat berpenduduk sebagai ruang hidup gaya minimalis yang tetap kreatif .

Kami telah merancang kad warna kami sebagai alat untuk membantu setiap penghuni kota mengekspresikan semua ini di kediaman mereka – mencampurkan dan memadankan warna dengan cara yang terbaik bagi mencerminkan identiti dan irama kehidupan mereka sendiri,” kata
Lisbeth Larsen, Pengurus Warna Global Jotun. Tema warna baru Jotun adalah cara yang baik untuk mendekati sifat peralihan yang dibawakan oleh rekabentuk dan warna berbeza. Tema-tema ini membolehkan anda membuat dan mempamerkan kecerahan, perasaan dan suasana yang berbeza untuk mencerminkan diri anda dengan lebih tepat. “Jotun berada di barisan hadapan inovasi produk dan warna, dan sentiasa berusaha untuk melepasi jangkaan dengan membawakan produk berkualiti tinggi dan warna yang tahan lama bagi bangunan ikonik pencakar langit dan juga untuk apa jua kediaman,” kata Pengarah Urusan Jotun Malaysia & Singapura, Eric Mallace pada hari ini.

Beliau juga berkata, “Sepanjang tahun, Lisbeth (Larsen) dan pasukannya di Norway memanfaatkan trend reka bentuk di bandar-bandar global, membaca laporan penyelidikan dari seluruh dunia dan melihat bagaimana gaya hidup kita berubah mengejar peredaran zaman; semua ini dilakukan supaya kami dapat meramalkan keinginan dan keperluan pereka-pereka rumah hari ini dan kemudian membuat warna yang sesuai digunakan oleh mereka. Kami juga amat berbangga kerana Malaysia menjadi pasaran pertama di Asia Tenggara yang mempamerkan Trend Warna Global
Jotun 2018. ” Tema-tema ini masing-masing direka untuk mencerminkan realiti kehidupan moden dan mengilhami imaginasi. Trend Warna Global Jotun 2018: Rhythm of Life dengan 32 warna menyediakan setiap pereka dengan palet hiasan dalaman yang sesuai dengan pelbagai kediaman di seluruh dunia. Melangkahlah ke masa hadapan 2018 untuk mengetahui palet warna yang akan memperbaharui bahagian dalaman kediaman anda .

Ramadhan 1441 di jalani dengan cara yang sangat berbeza di seluruh dunia. Syyidul Syukur tahun ini disambut ketika dunia sedang berperang dengan tentera yang tak kesat di mata. Namun, disebaliknya penuh dengan hikmah.

Dikesempatan PKP (Perintah Kawalan pergerakkan), jadikan ia sebagai hikmah ramadhan agar kita lebih fokus menunaikan ibadah ini secara sederhana dan terhindar dari fitnah dunia. Mudah-mudahan, Ramadhan 1441 ini kita tidak terdiri dari 9 golongan yang rugi nikmat Syyidul Syukur, Penghulu segala bulan. 9 golongan tersebut adalah:

GOLONGAN PERTAMA
Iaitu mereka yang tidak melaksanakan ibadah puasa dengan penuh keimanan dan ikhlas kepada Allah, sebaliknya berpuasa dengan perasaan riak dan puasa adat sahaja

GOLONGAN KEDUA
Mereka yang tidak beribadah pada malamnya (dengan solat tarawih dan lain) kerana bermalas-malasan dan sengaja memberatkan diri dari melakukan ketaatan, maka tiada habuan keampunan dosa bagi mereka di bulan Ramadhan

GOLONGAN KETIGA
Mereka yang berterusan mengamalkan akhlak yang buruk di mana puasanya tidak sedikit pun menghalangnya dari berkelakuan buruk itu dan dari melakukan perkara haram

GOLONGAN KEEMPAT
Mereka yang banyak menghabiskan masa dan saat-saat keemasan di bulan Ramadhan dengan tidur, lalai dengan menonton TV, mendengar lagu dan nyanyian, menonton cerita-cerita yang dimurkai Allah

GOLONGAN KELIMA
Mereka yang mensia-siakan solat 5 waktu, tidak berkunjung ke masjid dan surau bersama para jemaah. Berbeza tahu ini, dalam tempoh PKP kita tidak dibernarke ke surau mahupun masjid. Tapi, peluang tersebut boleh lah kita berjemaah bersama keluarga dan mempercepatkan solat

GOLONGAN KE ENAM
Mereka yang merosakkan puasa mereka dengan sengaja melakukan perkara-perkara yang membatalkan puasa seperti bersetubuh, makan dan minum, mengeluarkan mani dengan sengaja, mengadu domba, mengumpat, hasad dengki, mengejek-ngejek dan mempermainkan orang lain, menyebut kata-kata kotor, berhias (bersolek) dan sebagainya

GOLONGAN KETUJUH
Mereka yang hanya bersungguh-sungguh dalam beribadah di awal Ramadhan serta berazam untuk bertaubat dan beristiqamah dalam beribadah, tetapi bertukar sebaliknya dengan menjalani kehidupan yang sia-sia dan melalaikan

GOLONGAN KELAPAN
Mereka yang meninggalkan Al-Quran di bulan Ramadhan di mana Al-Quran tidak dibaca dan ditadabbur

GOLONGAN KESEMBILAN
Mereka yang bakhil dengan harta yang dianugerahkan oleh Allah kepada mereka dan tidak menafkahkannya ke jalan Allah dengan memberi makan orang yang lapar, tidak memberi makanan berbuka kepada orang yang berpuasa dan tidak memberi pakaian kepada orang yang tiada pakaian

Operasi nyah cemar bagi menghalang penularan COVID-19 akan dilaksana di seluruh negara hari ini, dengan tumpuan utama di kawasan awam sebelum diperluas ke tempat kediaman dan pejabat.

Menteri Kanan (Keselamatan), Datuk Seri Ismail Sabri Yaakob berkata, Kementerian Perumahan dan Kerajaan Tempatan (KPKT) akan dipertanggungjawabkan melaksana tugas ini menerusi pihak berkuasa tempatan (PBT).

“Proses nyah cemar di seluruh negara menerusi PBT dan Jabatan Bomba dan Penyelamat akan bermula 30 Mac ini yang akan menumpukan kawasan berisiko tinggi.

“Malah KPKT akan buat dari rumah ke rumah di kawasan PPR. Kita setuju proses dijalankan serentak seluruh negara.

“PBT di daerah mesti menjalankan proses nyah cemar di kawasan masing-masing. Keutamaan dimulakan di kawasan awam sebelum rumah ke rumah,” katanya pada sidang media.

Beliau berkata, ketika ini dua kawasan di Kluang dan Simpang Renggam sedang melaksana operasi itu berikutan peningkatan kes COVID-19 sehingga memaksa Perintah Kawalan Pergerakan Diperketatkan (PKPD) dilaksana.

“Operasi nyah cemar sudah dilaksana sejak 23 Mac. Sehingga semalam sebanyak 11 operasi dilakukan DBKL (Dewan Bandaraya Kuala Lumpur), membabitkan 11 pasar dan diteruskan di Masjid Seri Petaling,” katanya.

Syarikat penapis air dan udara terkemuka daripada Korea Selatan, Coway Malaysia kini telah melancarkan sebuah model penapis udara terbaharu iaitu Coway Noble secara rasminya pada 1 Sepetember yang lalu.

Didatangkan dengan reka bentuk dan teknologi terkini, Coway Noble membolehkan anda menikmati kehidupan yang lebih sihat serta terlindung daripada sebarang pencemaran udara. Bukan itu sahaja, dengan reka bentuk yang moden dan terkini, boleh mewujudkan suasana mewah hiasan dalaman kediaman anda.

Dilengkapi penapisan 6 langkah dengan ciri pensterilan UVC, teknologi terkini yang canggih  ini boleh meningkatkan keberkesanan membasmi bahan pencemar dalaman untuk memastikan udara yang lebih bersih dan segar di ruang dalam. Sama ada di pejabat atau di rumah, anda boleh menghirup udara secara mudah dan yakin dengan penulen udara Noble daripada Coway, yang mampu menyingkirkan bahan pencemar dalaman dengan berkesan.

Didatangkan dengan warna Pebble Gray (kelabu) yang anggun, bergaya dan serba moden, model berprestij pemenang anugerah reka bentuk global ini sesuai untuk mereka yang mempunyai cita rasa tersendiri dan mendambakan penulen udara yang mencantikkan lagi rumah mereka.

Antara anugerah antarabangsa yang dimenanginya ialah Good Design Award 2021, iF Design Award 2021, Good Design Korea, Pin Up Design Awards, Hadiah Gangsa di iDEA Awards 2021 dan juga Red Dot Award 2021 dan 2022.

Penulen udara yang canggih lagi anggun ini juga menggunakan penapis 4D pertama sepertinya yang menjanjikan penulenan 360° secara menyeluruh. Di samping itu, ia juga dilengkap dengan penapis Double HEPA yang terbukti membasmi 99.999% virus memudaratkan, termasuk varian Omicron Covid-19 yang sangat mudah dan pantas merebak di ruang udara.

Memandangkan sebahagian besar daripada rakyat Malaysia meluangkan 90% daripada masa mereka di dalam rumah, aspek pengaliran udara yang baik perlu dititikberatkan.

Menurut Laporan Alam Sekitar [Reports on Environment] (ROE) oleh Agensi Perlindungan Alam Sekitar Amerika [American Environmental Protection Agency] (EPA), udara dalaman ialah 2-5 kali lebih tercemar berbanding udara luar dan merupakan antara 5 risiko alam sekitar utama yang boleh memudaratkan tahap kesihatan tubuh badan manusia.

Penulen serba canggih ini juga dilengkapi dengan sensor habuk, cahaya dan gas dengan empat penetapan mod – smart (pintar), turbo, silent (senyap) dan eco (mesra alam).  Dengan reka bentuknya yang menarik, penulen udara seberat 15kg dan berukuran 320 x 320 x 805mm (W x D x H), Coway Noble ini boleh menghiasi mana-mana ruang di dalam kediaman anda tanpa sebarang masalah.


Boleh Tak Potong Dahan Dari Pokok Jiran Yang Masuk Rumah?

Pokok jiran tumbuh masuk melepasi sempadan antara isu panas yang sering dialami bukan sahaja masyarakat di bandar, malah luar bandar juga. Perkara ini, adakalanya boleh menjadi penyebab atau punca perselisihan faham antara jiran.

Kebiasaanya, punca pergaduhan disebabkan pokok yang memasuki sepadan mengganggu pemandangan, daun nya yang kerap gugur dan pelbagai ancaman lain. Adakalanya, hal ini tak menjadi isu apa pun, cuma sering menjadi pertanyaa boleh tak kita ambil hasil dari pokok jiran yang memasuki sepadan rumah

Bila dahan pokok jiran korang membesar dan masuk ke dalam kawasan korang, ia dikenali sebagai “overhanging branches”. Sebenarnya, kebanyakan negara di dunia ni ada undang-undang pasal overhanging branches. Di Australia contohnya, setiap negerinya ada undang-undang berbeza tentang isu ni. Di Malaysia pula, hal ni melibatkan undang-undang kacau ganggu persendirian (private nuisance). Ini kerana, dahan pokok yang membesar sampai masuk ke dalam kawasan korang tu dikira sebagai kacau ganggu.

Secara takrifnya, kacau ganggu adalah gangguan yang menyalahi undang-undang dengan penggunaan tanah. Terdapat tiga elemen kacau ganggu persendirian, yang mana semuanya kena dipenuhi – kalau korang nak jiran korang tu bertanggungjawab:

Plaintif (korang) pemilik tanah atau mempunyai hak untuk mendudukinya;
Defendan (jiran korang) sebenarnya dah bertindak dengan cara yang mengganggu kesenangan plaintif dan gunaan hartanah miliknya; dan
Gangguan defendan cukup ketara dan tak munasabah.
Jadi, dengan membiarkan pokok diorang membesar sampai masuk ke dalam kawasan korang, diorang mungkin bertanggungjawab terhadap ganggu kacau persendirian kalau dahan-dahan yang berlebihan tu memberi kesan terhadap suasana dan keadaan rumah korang. Kalau ia menimbulkan risiko keselamatan pula, ia menambahkan lagi memungkinkan untuk jiran korang bertanggungjawab.

Tapi macam mana pula kalau korang tak suka pokok tu tumbuh ke dalam kawasan korang sebab ia cuma menghodohkan dan merosakkan pemandangan dari rumah korang? Dalam hal ni, undang-undang mengatakan…

Jadi, walaupun korang tak saman jiran korang sebab buat kacau ganggu persendirian, korang masih boleh buat sesuatu pasal dahan-dahan tu atau buah-buah yang jatuh dalam kawasan korang.

Ada beberapa kes pasal hal ni di banyak negara dan cuba kita tengok yang paling dekat dulu. Pada pertengahan tahun 2016, Mahkamah Tinggi Singapura ada buat perbicaraan kes antara dua jiran. Seorang wanita ni dah biarkan pokoknya tumbuh sampai ke halaman jirannya dan dahan-dahan tu pula membahayakan jirannya, terutamanya sebab ada anak-anak kecil di rumah. Bila jirannya upah orang untuk potong pokok tu, wanita tadi halang jirannya dengan cabut kunci dari kren yang digunakan untuk memotong pokok tu.

Mahkamah lepas tu buat keputusan yang jirannya ada hak untuk tebang mana-mana dahan yang masuk dalam kawasannya dan wanita tadi bersalah sebab menghalang diorang dari berbuat demikian.

Ada satu lagi kes yang dah lama sangat berlaku iaitu pada tahun 1894. Kes ni dikenali sebagai Lemmon v Webb dan Mahkamah England memutuskan:

Seorang jiran boleh menebang dahan-dahan yang memasuki tanahnya tanpa memberi notis kepada pemilik pokok itu dengan syarat dia boleh melakukannya tanpa memasuki tanah orang lain.

Jadi, korang sebenarnya boleh je tebang mana-mana dahan atau ranting yang masuk kawasan korang (atau ambil buah-buah yang tumbuh dari dahan-dahan tu).

Untuk pencinta rose ini perkara yang wajib anda buat dengan betul kalau nak pokok subur dan bercambah bunganya.

CARA PEMANGKASAN / CANTASAN YANG BETUL

2. Cantasan juga perlu dilakukan setiap kali selepas habis musim bunga.

3. Potong serong pada takuk @lapisan daun minimum minimum 5 (pada pokok yang stabil atau besar)

4.Jangan takut membuat cantasan sekiranya anda tahu asas teknik cantasan, kerana hasilnya amat berbaloi. Kudup-kudup akan lebih banyak dihasilkan selain memberikan saiz bunga yang lebih besar.

5. Lakukan cantasan menggunakan teknik yang betul iaitu arah serongan menghala kepada mata tunas (ke bawah). Potongan secara serongan ini membantu mengelakkan air masuk ke dalam bekas potongan/ cantasan tersebut

Tips: gunakan gunting atau cutter yang tajam serta bersih semasa mencantas. Ini penting bagi mengelakkan masalah kanker (batang menghitam dari atas dahan). Kebiasaannya,  kesan daripada penggunaan cutter atau gunting yang bermata tebal akan menyebabkan permukaan potongan pada dahan pokok akan pecah dan memberi lauluan kepada  air untuk meresap ke batang dan biasanya laluan air tersebut diikuti dengan fungus dan myenyebabkan kanker terhasil.

Anda dapat lihat, situasi ini biasa mudah terjadi pada musim hujan apabila air meresap masuk ke dalam batang dan menyebabkan batang akan menghitam dan kemudiannya melarat ke pangkal pokok.

Perkongsian dari: Taman Addarosa Puncak Alam

Tahu kah anda madu mengandungi enzim yang boleh menggalakkan pertumbuhan akar tumbuhan. Madu mengandungi bahan antiseptik dan antikulat yang mampu menjaga tanaman daripada serangan bakteria dan kulat. Untuk menghasilkan larutan penggalak akar, berikut adalah apa yang anda perlu lakukan.

Suami atau anak merokok dalam rumah? Bau asap rokok ni memang mudah menempel pada fabrik terutamanya sofa dan langsir. Keadaan ini dikenali dengan istilah 3rdhand smoker, dimana bau rokok menempel pada pakaian, kulit, rambut, dan rumah. Ia boleh mengundang zat kimia aktif yang boleh menyebabkan masalah kesihatan

Untuk atasi masalah ni, Healthline berkongsi cara untuk hilangkan bau pada pakaian dan rumah

Cuci pakaian anda dengan pencuci seperti biasa cuma tambahkan sedikit baking soda, Jika lepas cucian masih tidak dapat hilangkan bau asap rokok tadi, ulang lagi cucian beberapa kali sehingga hilang sepenuhnya sebelum dikeringkan. Elak dikeringkan selepas cucian jika bau tadi masih tidak hilang. Ini kerana, proses pengeringan boleh menyebabkan bau asap rokok melekat lama

Jika anda diluar dan baju yang dipakai menempel bau asap rokok, ambil kain bersih atau tisu kering dan gosokkan pada keseluruhan pakaian dan badan terutamanya permukaan muka. Ia akan membantu menghilangkan sedikit aroma romok yang melekat pada pakaian

Boleh cuba guna semburan khas untuk menghilangkan aroma pada fabrik seperti Febreez. Namun, ada sesetengah kes aroma rokok yang menempel lebih kuat hingga terpaksa menggunakan semburan fabrik yang terlalu banyak dan silap-silap aromanya jadi lebih busuk

1. Buka semua sumber pengudaraan seperti tingkap dan pintu dan hidupkan kipas
2. Jika anda nak cat semula dinding, bersihkan dulu permukaannya dengan penghilang bau seperti trisodium phosphate. Kemudian, gunakan primer yang mengandungi sealant bau
3. Untuk bersihkan lantai, sedikan larutan 9:1 air dan peluntur atau aur dan cuka kemudian lap seluruh lantai rumah

Jika anda merokok di dalam rumah, sebaiknya ambil langkah proaktif setiap hari untuk elak bau asap rokok melekat dalam rumah. Antaranya yang perlu anda lakukan:

1. Letak arang atau cuka putih di dalam bekas terbuka dan letakkan di semua ruang terutamanya ruang yang anda gunakan untuk merokok. Ia membantu menyerap bau asap rokok yang terbebas di udara

2. Guna kipas exhaust supaya udara yang berbau asap rokok dapat ditarik segera kelaur dari kediaman. Kalau tak ada, boleh guna kipas diri dan halakan ke arah tingkap yang terbuka

3. Buat pembersihan udara dengan menggunakan pembersih udara yang dilengkapi HEPA

4. Sentiasa bersihkan air cond terutamanya indoor unit

7. Selalu lap lantai dan permukaan perabot lain dengan menggunakan larutan yang mempunyai baking soda atau cuka


Buat Sendiri Baja Asli Dari Batang Pisang Untuk Hasilkan Tanaman “OVERSIZE”

Oh! ini lah rahsia orang Thailand hasilkan sayuran daun oversize. Ingat GMO atau baja kimia yang digunakan, rupanya MOL batang pisang je. Daripada pokok pisang yang ditebang untuk diambil buah dilupuskan begitu sahaja, ada baiknya diproses untuk hasilkan MOL untuk mengalakkan pertumbuhan tanaman.

Ada yang kata bukan sekadar pertumbuhan tanaman lebih sihat dan gemuk, malah buahnya adalah gred “A”. Nak buat MOL pula tidak memerlukan bahan yang banyak dan modal yang tinggi. Jom cuba!

Bahan-bahan:

1 batang pisang
Gula merah

Cara-cara:

1. Racik atau cincang batang pisang untuk memudahkan proses perapan

2. Sediakan satu bahagian batang pisang yang telah dicincang dan 1 bahagian gula merah. Dalam kes ni, En Rahman gunakan 1.5 kg batang pisang dan 1.5 kg gula merah

3. Gaulkan kedua-dua bahan dan masukkan ke dalam bekas perapan. Tutup ketat bekas perapan dan di simpan selama seminggu

4. Setelah di perap seminggu, tapiskan dan asingkan sisa dari air

6. Untuk kegunaan, campurkan 50ml MOL batang pisang bersama 20 liter air dan sesuai dijadikan sebagai siraman seminggu sekali. Atau spray pada daun setiap hari diwaktu pagi untuk penghasilan buah yang optimum

Bagi anda yang mempunyai laman, pasti antara ancaman utama adalah lalang atau rumput. Lalang ni bila masa atau musim hujan lah lagi cepat panjang. Bagi yang ada masa, tugas-tugas memotong lalang dan rumput boleh dilunaskan sendiri. Namun, bagi yang bekerja dan mempunyai waktu libur yang singkat, sudah pasti perkhidmatan memotong rumput menjadi pilihan.

Berapa kos untuk mengupah orang potong rumput yang perlu anda sediakan? Kawasan sekangkang kera pun bayarannya hampir RM 30, ini kan pula untuk satu laman yang luas terutamanya bagi anda yang mempunyai unit kediaman corner lot. Oleh sebab itu, ramai antara pemilik mengambil keputusan untuk simen kan ruang tersebut untuk mengurangkan kos penyelengaraan.

Sebenarnya, tak perlu susah-suah upah tukang potong rumput. Anda boleh cuba cara pekebun Thailand memusnahkan rumput dan lalang secara organik. Berikut bahan-bahan yang diperlukan:

Bahan-bahan:
0.25 liter cuka
1/2 sudu makan sabun basuh pinggan
1 sudu makan garam

Cara-cara:
Campurkan semua bahan dan semburkan pada rumput atau lalang. Untuk lalalang, semburan perlu dilakukan pada bahagian pangkal. Lagi banya, lebih cepat lalang mati

Kredit: Sara Saad

Tip penjagan indoor plant

ANTARA TANAMAN CADANGAN UNTUK MENAPIS DAN MENYEGARKAN UDARA SECARA EFEKTIF DI DALAM RUMAH

Hampir semua tumbuhan untuk indoor plant mempunyai manfaat kepada persekitaran di dalam rumah. Namun, terdapat beberapa jenis tumbuhan yang menjadi kegemaran para peminat tanaman kerana ia mudah membesar dan memerlukan penyelenggaraan pada tahap yang minimum selain dari tahan serangan serangga perosak dan penyakit, kecekapan menghapuskan wap kimia serta kadar transpirasi yang rendah.

Bunga Cenderawasih atau nama tempatan nya lebih dikenali dengan panggilan Bird Of Paradise adalah salah satu daripada bunga-bungaan tercantik di dunia. Tanaman renek berasal dari Afrika Selatan ini ditanam secara melata di negara-negara Asia terutamanya di China. Bentuk dan warna bunganya yang unik amat popular sebagai hiasan interior.

Nama saintifiknya untuk bunga cendrawasih adalah Strelitzia. Ada 4 spesis utama iaitu Strelitzia caudata, Strelitzia nicolai, Strelitzia juncea dan Strelitzia reginae.Namun hanya spesies Strelitzia reginae yang sesuai ditanam di dalam rumah.

Bunga cenderawasih dikategorikan sebagai bungaan ekslusif kerana ia hanya mampu berbunga 2-3 kali sahaja dalam tempoh setahun.

PEMBIAKAN
Ia boleh dibiakkan melalui biji benih. Namun, cara yang paling mudah dan cepat adalah melalui akar atau umbisinya. Tanaman ini memerlukan cahaya matahari terus yang banyak namun tidak tahan pada panas melampau.

MEDIUM TANAMAN
Medium tanaman bunga cenderawasih perlu dipastikan sentiasa lembap kerana ia merupakan tumbuhan yang memerlukan air banyak sepanjang tahun untuk tumbesaran optimum. Namun pastikan, medium tanaman tidak menakung air kerana ia akan melemaskan akar tanaman.

SIRAMAN
Untuk peringkat awal tanaman, pastikan siraman dilakukan secara kerap kerana ketika itu pertumbuhan akarnya berkembang cepat dan menjadi lebih matang.

CARA TANAM DALAM PASU
Tanaman ini juga sesuai ditanam di dalam pasu. Namun, ada beberapa perkara perlu diperhatikan antaranya ialah medium tanaman. Pastikan medium pemasuan yang digunakan mempunyai saliran dan pengudaraan baik setra kaya bahan organik.

Selain itu juga, untuk tanaman berpasu, Pemasuan semula perlu di lakukan sekurang-kurangnya setahun sekali bagi menggalakkan pertumbuhannya yang subur.

Untuk menggalakkan penghasilan bunga, bunga cendrawasih wajib diberi baja semburan atau “slow release”. Baja semburan perlu dilakukan sekurang-kurangnya 2 minggu sekali. Setelah tempoh 1 hingga 2 tahun, rumpun tanaman bunga cenderawasih ini perlu dipecah-pecahkan kepada kumpulan-kumpulan kecil. Ia bukan sekadar untuk tujuan pembiakkan, malah menggalakkan pertumbuhan bunga.


Semai Sawi Dalam Telur Kurangkan Risiko Tanaman Mati

Selalu semaian yang dialihkan ke tapak kekal mesti 20% daripadanya berisiko untuk mati. Ia disebabkan gangguan pada akar ketika proses pemindahan dilakukan. Untuk mengatasi masalah ini, Hadijah Abu Bakar berkongsi cara semaian mudah menggunakan kulit telur. Menjadi kelebihan kaedah semaian ini, ketika pemindahan anak pokok kulit telur terus di tanam bersama anak pokok bagi mengelak ganguan pada akar tanaman.

Secara tidak langsung, kulit telur tadi menjadi baja yang mengandungi kalsium yang amat diperlukan tumbesaran tanaman. Jom kita tengok cara Hadijah semai sawi.

Menanam orkid tidak sesukar seperti digambarkan, patuhi asas penanaman kunci mampu bertahan lama dan sentiasa mekar

Pemangkasan dan pembiakan

Terdapat pelbagai spesies tanaman orkid yang sering kali menjadi perhatian antaranya spesies Vanda yang tumbuh meninggi. Namun, jika tidak diselia, orkid jenis ini akan menjadi terlalu tinggi, kurus ataupun kurang merimbun. Jadi, bagi mengekalkan bentuk menghijau dan mengelakkannya daripada patah, orkid Vanda perlu dipangkas. Kaedah ini bukan sahaja dapat memperkemaskan bentuk orkid malah kaedah pembiakannya begitu mudah dan selamat. Ikuti cara kerja  ringkas ini:

Sokongan pada orkid supaya tumbuh tegap

Sesetengah orkid seperti spesies Cattleya dan Dendrobium mempunyai bahagian atas yang berat dan memerlukan sokongan selepas pemasuan dilakukan kerana akarnya yang masih lemah. Oleh itu, tanaman ini memerlukan sokongan untuk mengekalkan strukturnya. Ikuti beberapa kaedah mudah menghasilkan sokongan kepada tanaman orkid supaya ia kelihatan segar dan subur.

Pemilihan bekas tanaman orkid

Orkid boleh ditanam di dalam pasu biasa tetapi ia memerlukan ruang pengairan yang sangat baik. Penggunaan pasu plastik akan menyebabkan air bertakung kerana tidak mempunyai ruang secukupnya bagi air mengalir. Oleh itu, orkid memerlukan bekas tanaman berongga supaya air sentiasa dapat mengalir. Pilihan bekas tanaman atau pasu bergantung kepada jenis orkid yang ditanam antaranya:

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:


Resepi Fish Amino Acid: BOOSTER SUPER POWER Paling Mudah DiBuat Sendiri

FAA (Fish Amino Acid)

Penggunaannya tergolong dalam natural farming. FAA juga dikenali sebagai baja ikan. Kelebihan baja ikan ini kaya dengan kalsium dan unsur-unsur micro yg lebih kecil dan diperlukan oleh pokok. Penggunaan baja ini akan membuat pokok akan lebih rintang penyakit dan tumbuh lebih subur.

Cara caranya:
• 2 kg ikan
• 2 kg gula merah
• Cincang ikan dan gaulkan dengan gula merah dan masukkan dalam bekas (Isikan 2/3 bahagian bekas)
• Tutup dengan kertas/kain
• Simpan ditempat kering dan gelap selama 2 minggu
• Selepas 2 minggu tapis airnya dan boleh digunakkan utk semburan pokok.

Bermanfaat.. Share pada kawan2 korang.
Jika tak faham boleh tanya dekat komen yea.

Rawat bena dengan rebusan cengkih. Memang banyak bahan dapur yang bermanfaat pada tanaman di kebun. Bagi yang mengamalkan konsep tanaman organik, cara ini yang paling tidak boleh diabaikan.

Hari tu dah macam putus asa dah dengan pokok cili padi ni kena serangan bena dan parasit yang jenis sedut bendalir pokok tu.
Terima kasih yang bagi petua air semburan rebusan bunga cengkih. Memang menjadi. Sekarang dah berbunga dan berbuah dah

Saya share cara saya buat

Saya ambil segenggam bunga cengkih. Kemudian rebus dengan 1liter air. Rebus dalam tempoh 15 minit ke 20 minit Lagi lama, lagi bagus. Biarkan air rebusan sejuk semalaman. Lepastu esok sembur. saya buat air rebusan ni waktu malam
Sembur lak permulaan 2 kali sehari pagi petang selepas siram pokok. Saya amalkan 2-3 hari berturut-turut je..
selepas itu saya buat seminggu sekali jer dalam 2minggu …ni dah sebulan tak buat dah…alhamdulillah ok…ingat next week nak buat lagi…

P/S sembur secara rata tau…atas bawah depan belakangyg ada bena tu sembur kan

Sebelum ni IMPIANA pernah kongsikan khasiat bayam brazil atau juga dikenali dengan nama bayam sissol. Antaranya awet muda, menguatkan tulang dan pelbagai lagi. Sayuran jenis salad ni, memang sangat mudah untuk ditanam dan cepat membiak. Tapi ada satu masalah yang memang boleh buat semua orang patah hati iaitu ancaman perosak.

Seperti sayuran berdaun lain, antara serangga yang kerap ancam bayam brazil ni adalah cabbage worm. Kehadirannya memang sukar dikesan kerana ia kecil, warna sama seperti daun dan tak tahu bila waktu serangga ni aktif. Kehadirannya mudah dikesan apabila kelihatan butiran kecil berwarna hitam pada permukaan daun.

BAHAN-BAHAN:
1 sudu kecil bunga cengkih
1 liter air

CARA-CARA:
Rebus semua bahan dengan api sedarhana sampai mendidih. Saringkan air rebusan setelah disejukkan.

Masuk kan air rebusan tadi ke dalam botol semburan. tak perlu tambah air dan semburkan pada keseluruhan tanaman terutamanya pada bahagian bawah daun sekurang-kurangnya 2-3 kali seminggu. Untuk lebih berkesan, boleh buat semburan setiap hari.

Di Malaysia terdapat pelbagai pilihan tanaman memanjat yang mempunyai warna-warna terang dan cerah. Antaranya, Pyrostegia venusta yang juga dikenali sebagai Flame Vine atau Firecracker Vine yang berasal dari Brazil. Terang bunga tanaman ini yang berwarna jingga bergayutan di hujung sulur paut menjadikannya tarikan yang sangat kuat kepada pintu masuk kediaman anda. Bunga-bunga yang memanjang dan berkelompok begitu menonjol seumpama gubahan bunga pada pintu gerbang.

Seterusnya adalah tanaman memanjat Thunbergia laurifolia yang boleh didapati dengan kuntuman bunga berbentuk seperti trumpet. Tanaman ini sering kali menjadi pilihan untuk menghiasi struktur trellis, pergola dan gazebo kerana bunga-bunganya yang bersaiz besar dan ketara. Thunbergia mudah hidup di bawah sinaran matahari penuh ataupun separa teduh. Dengan bunga bersaiz hampir 5 inci berwarna biru, putih atau lavender pasti menggamit kedamaian bagi sesiapa yang melihatnya.

Manakala bagi penggemar tumbuhan eksotik, Passiflora incarnata pasti menjadi pilihan kerana bentuk bunganya yang unik. Pertumbuhannya yang agresif sesuai bagi anda yang ingin impak segera untuk kediaman. Warnanya yang terang dan jelas pula pasti membuatkan tetamu berasa teruja apabila dapat melihat sendiri keunikan tumbuhan ini.

Spesies Bougainvilla pula tumbuh sebagai tanaman memanjat tetapi ia juga boleh dibentuk menjadi renek. Kelopaknya boleh didapati pelbagai warna seperti merah terang, ungu, hot pink, jingga dan putih. Jika di negara empat musim Bougainvilla berbunga meriah pada musim salju, di Malaysia ia akan berkembang mekar apabila cuaca panas dan kering. Sama ada di tanam secara mendatar sebagai tanaman renek atau memanjat, perlu berhati-hati dengan duri panjang yang terdapat pada tanaman ini.

Allamanda cathartica begitu kaya dengan warna diraja sesuai bagi pemilik yang sukakan tanaman memanjat mudah dijaga. Alamanda tumbuh dengan baik dan menghasilkan bunga apabila mendapat cahaya matahari penuh. Ia tidak dapat berbunga dengan banyak ataupun kuantiti bunga akan berkurangan apabila berada di bawah redup. Oleh sebab pertumbuhan yang cepat, Alamanda sesuai dijadikan hiasan di tembok pagar kediaman.

Quisqualis indica pula tidak kurang hebatnya untuk dijadikan sebagai ‘penyambut tetamu’ di muka pintu. Tanaman menjalar malar segar dan mudah tumbuh serta boleh mencapai ketinggian melebihi 2 meter jika tidak dikawal. Gugusan lebat bunganya bukan sahaja menarik pandangan mata malahan kelebihannya yang memiliki aroma segar terutamanya pada waktu malam pasti meninggalkan memori indah saat kediaman anda dikunjungi.

Tristellateia australasie berbunga kuning ini juga antara tumbuhan menjalar malar segar. Ia berbunga sepanjang tahun menghasilkan bunga berbentuk bintang dalam gugusan panjang berjuntai. Dalam keadaan tanah kurang nutrien dan kering ia akan menggugurkan daun dan bunga juga akan berkurangan. Bentuk bunganya yang menarik dengan warna terang sesuai dijadikan hiasan di taman.

Bauhinia kockiana merupakan tumbuhan tropika semi deciduous yang memerlukan penyokong untuk menjalar. Di sebalik rimbunan daun yang lebat, bunga Bauhinia kockiana berbentuk jambangan yang melalui siri warna tertentu seperti merah jingga, kuning emas dan kuning cair sebelum ia gugur. Warna bunganya yang bersemarak bukan sahaja di abadikan pada trellis dan pergola, ia juga boleh diletakkan sebagai espalier pada dinding tembok pagar.

Antigenon leptosus merupakan tanaman memanjat yang sangat cepat membesar dan mempunyai foliage malah boleh tumbuh sehingga lebih dua meter. Ia menghasilkan bunga berbentuk hati sesuai disandarkan pada trellis, pergola dan arbor yang diteduhi dengan pelindung nipis. Bunga-bunga akan lebih berkembang jika berada di bawah cahaya sederhana.

Spesis Ipomoea pula tidak bertahan lama berbanding tanaman memanjat berbunga lain. Ia akan menjadi layu apabila matahari mulai menegak. Namun begitu, kelebihan yang terdapat pada Ipomoea adalah aroma wangi yang dihasilkan dan mengeluarkan bunga yang banyak pada satu masa. Ia sesuai sebagai melembutkan pagaran dan melingkari trellis yang dipasang di pintu utama.

Tidak sah jika kediaman Malaysia tidak disertai koleksi bunga ros nan indah. Spesies Ros bukan sahaja boleh ditanam secara horizontal di dalam pasu, ia juga boleh dibentuk sebagai tumbuhan memanjat menjadi gerbang menjalin tembok pagar dan pergola yang dibina. Ia mudah dijaga dengan melakukan pemangkasan selepas bunganya gugur untuk menggalakkan pengeluaran bunga seterusnya.

Wisteria floribunda merupakan tanaman memanjat berbunga ungu yang mempunyai dahan lembut melingkari sokongan seperti trellis atau pancang mengikut arah jam atau sebaliknya. Ia boleh menjalar di atas platfrom sehingga mencapai kelebaran 10 meter. Bunganya yang lebat menjadi sangat indah dinikmati di bawah arbor di ruang santai mahupun sebagai penyeri bahagian pintu masuk.

Garlic vine atau Cydista aequioctyalis ini pula lebih menonjol dengan kelompok bunga ungu kebiruan. Daunnya yang lebat dan tebal menghasilkan aroma bawang putih memerlukan sokongan yang sangat kuat apabila matang kerana daunnya yang sedikit lebar mudah merimbun lalu memenuhi ruang platform memanjat. Pemangkasan pada tunas pokok akan menggalakkan pertumbuhan daun.

Vallaris glabra begitu sinonim dengan masyarakat Melayu kerana harumannya yang sentiasa menjadi pilihan sebagai ramuan untuk membuat bunga rampai dan sebagai hiasan rambut anak-anak gadis dan wanita Melayu. Bunganya yang putih berseri melambangkan kesopanan dan sikap lemah lembut orang Melayu. Justeru pemilihan tanaman memanjat ini sebagai hiasan di perkarangan halaman adalah bersesuaian dengan sambutan pada Aidilfitri yang menampilkan keindahan budaya dan busana Melayu.

Clitorea ternatea atau Pokok Kacang Telang merupakan sejenis pokok kekacang mempunyai bunga berwarna ungu terang yang digunakan secara tradisional sebagai pewarna makanan seperti nasi kerabu. Warnanya yang terang dan semakin jarang ditemui memberikan peluang kepada ruang masuk di kediaman anda menjadi lebih menonjol berbanding penggunaan tanaman berbunga lain. Kombinasi keindahan semula jadi yang terhasil dan penyediaan makanan berasaskan bahan organik memberikan persepsi positif kepada tuan rumah.

Zaman nenek moyang kita dahulu mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

MASALAH 2: SERANGAN SIPUT

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200